Aktuel side: Forskerne bag coronamodellerne\nKø ved Falcks hurtigtestcenter i Gigantium i Aalborg Øst tirsdag den 6. april 2021.\nTroels Christian Petersen var på vej i festtøjet, da hans telefon pludselig ringede. Det var nytårsaften, der var to timer til dronningens nytårstale, og familiens gæster ville snart være på trapperne. Men det her opkald var vigtigt.\nDen 45-årige lektor i partikelfysik er en del af Statens Serum Instituts (SSI) “Ekspertgruppe til udvikling af matematiske modeller ifm. Covid-19” og en af hjernerne bag den simulationsmodel, der bruges til at forudsige Covid-pandemiens udvikling. Og nu var der pludselig kommet en ny brik i spil. En virusmutation med forkortelsen B.1.1.7.\n“Englænderne havde set, at smitten steg voldsomt i den sydøstlige del af landet, men ikke i den nordvestlige del. Forskellen tilskrev de en ny variant – en variant, der også var blevet konstateret i Danmark. Så jeg blev ringet op af SSI og bedt om at have slides klar den 2. januar med vores bud på, hvad den variant ville betyde”, fortæller han.\nEfter en times samtale med sin kollega på Niels Bohr Institutet, som også arbejder med modellen, listede han tilbage til nytårsfesten. Men nytårsmorgen stod han op og arbejdede i ti timer med at fodre modellen med de engelske tal. Og 2. januar var prognosen klar for B.1.1.7’s udbredelse.\n“Spørgsmålet var, hvornår den nye variant ville være dominerende, og jeg sagde, at det ville ske i midt februar. Efterfølgende viser målingerne, at det skete den 16. februar. Og som partikelfysiker er det jo lidt morsomt, at det her muligvis er min bedste forudsigelse nogensinde”.\nDer blev sat modeller sammen på få uger, der normalt vil kræve 1-2 års arbejde\nRobert Leo Skov, overlæge på SSI, der fik opgaven med at sammensætte ekspertgruppen.\nFra DTU til AAU\nAt en lektor, der til daglig gør det i eksperimentel partikelfysik, pludselig får en afgørende rolle for regeringens sundhedspolitiske tiltag, er et meget godt billede på det helt usædvanlige forskningssamarbejde, der nu i over et år har fundet sted i SSI’s ekspertgruppe. En umage forsamling af forskere fra ganske forskellige videnskabsområder, hvis rådgivning har været det faste holdepunkt i regeringens håndtering af Covid-pandemien. Sjældent – hvis nogensinde – har forskere haft en så direkte betydning for danskernes hverdag.\nDet var Robert Leo Skov, overlæge på SSI, der i midten af marts sidste år fik til opgave at danne en gruppe.\n“Vi stod og manglede et matematisk modelleringsapparat, og jeg blev bedt om at sammensætte et hold. Så jeg startede med at kontakte folk, jeg kender, der har arbejdet med matematisk modellering inden for det humane og veterinære område, fra Københavns Universitet, DTU og RUC, og vi fandt relativt hurtigt ud af, hvilke kompetencer vi yderligere havde brug for, og udvidede derfor med flere personer fra KU, DTU og Danmarks Statistik”, fortæller Robert Leo Skov.\nSenere har gruppen også indlemmet Michael Bang Petersen, manden bag HOPE-projektet på AU, der undersøger danskernes holdninger og adfærd, og Jakob Stoustrup fra AAU, der sideløbende med SSI har arbejdet med et simuleringsværktøj.\nMen rekrutteringen havde også andre veje. At Troels Petersen på et tidspunkt kom med i gruppen, skyldtes egentlig, at hans kollega Mathias Heltberg selv havde kontaktet SSI og meldt sig frivilligt.\n“Vi skulle på en rejse sammen, som vi måtte aflyse, da det hele blussede op. Og da talte vi netop om, at de havde brug for sådan nogle som os til de talmæssige opgaver. Jeg tænkte faktisk selv på at kontakte SSI, men han gjorde det og blev en del af gruppen. Jeg var mere sådan en rådgiver på sidelinjen, men da jeg så begyndte at komme med nogle af de der analyser, blev jeg også inviteret med”, fortæller Troels Petersen.\nTheis Lange er professor ved Institut for Folkesundhedsvidenskab, Biostatistisk Afdeling, KU. I hans tilfælde var det nogle meget specifikke kompetencer omkring vurdering af indlæggelsestider, som gruppen havde brug for.\n“Jeg blev involveret, fordi man skulle finde ud af, hvor længe folk lå på hospitalet. Det, der i tekniske termer hedder overleveanalysedata. Det findes der statistiske metoder til at observere, og Biostatistisk Afdeling har en meget lang historik omkring overlevelsesdata. Det har været min opgave over hele forløbet, og den opgave er blevet meget lettere, efterhånden som flere og flere har afsluttet deres indlæggelser”, fortæller Theis Lange.\n1-2 års arbejde på få uger\nGruppen blev født under den første store nedlukning, og politikerne havde brug for nogle fremtidsudsigter: Hvor længe ville nedlukningen være nødvendig? Fra starten var der to store mangelvarer: tid og data. Robert Leo Skov fik opgaven med ekspertgruppen den 19. marts, og den 2. april var første rapport klar.\nDatagrundlaget omkring syge og indlagte gik frem til 28. marts.\n“Der blev sat modeller sammen på få uger, der normalt vil kræve 1-2 års arbejde. Det er klart, at der har været ting, vi fra starten vidste kunne forbedres. Og så var der et stort issue i forhold til, hvilke data der var tilgængelige. Sådan nogle modeller her lever af lange dataserier, men sygdommen var først lige startet, så vi havde meget korte dataserier”, siger Robert Leo Skov.\nNæste skridt var at skabe mere sofistikerede modeller, der kunne simulere smittespredningen under forskellige omstændigheder.\n“I epidemiologi har man de her SIR-modeller. Problemet er, at folk i sådan en model er ens, så du kan ikke spørge: Hvad med dem med mange kontakter eller få kontakter? Så vi byggede det, der hedder en agentbaseret model. Du har agenter, der hver har et netværk. Og så kan du begynde at ændre dit og dat og se, hvem der begynder at smitte hvem”, fortæller han.\nSom eksempel bygger forsamlingsforbuddene og anbefalinger om at holde sig til små sociale “bobler” på modellens simulationer.\n“Nogle agenter i modellen levede som eremitter, men så var der også nogle, der havde kontakt med en masse mennesker, og vi kunne se, at de virkelig drev smittespredningen. Når dem med mange kontakter blev taget ud, faldt kontakttallet drastisk. Vi kunne også se, hvor meget det hjalp at indføre forsamlingsforbud af forskellige størrelser”.\nVi talte om, at de havde brug for sådan nogle som os til de talmæssige opgaver.\nTroels Petersen, lektor ved Niels Bohr Institutet, kom med i ekspertgruppen, fordi hans kollega tog kontakt og tilbød deres arbejdskraft.\nNogle læste, andre modellerede\nDen første intense opstart af ekspertudvalget foregik i sagens natur gennem videomøder.\n“Vi var online det første lange stykke tid og var det mere eller mindre dagligt. Folk har i stort omfang smidt, hvad de havde i hænderne. Der har været en kæmpe arbejdsindsats og velvillighed for at løse den her opgave. Det er et arbejdsfællesskab, folk frivilligt er gået ind i, og så har vi fundet ud af, hvem der har kompetencer i forhold til de enkelte opgaver”, siger Rober Leo Skov.\nTroels Petersen hørte til blandt modellørerne. Men det sundhedsfaglige kunne han ikke byde ind på.\n“Vi fysikere vidste for eksempel intet om, hvor gode de forskellige test var. Der var nogle, der var gode til at læse litteratur. Og så sad vi og diskuterede: Hvor meget stoler vi på det, hvad er et godt og dårligt studie?” siger Troels Petersen.\nFor Theis Lange har det tværfaglige samarbejde i gruppen været en stor oplevelse.\n“Der har været utroligt mange online- møder, enkelte fysiske, og så har man siddet og sammenskrevet på Teams, og hvad man nu ellers kan gøre. Men det har været en øjenåbner for, hvor meget man kan samarbejde, og hvor hurtigt man kan komme i gang. Hvis man havde haft tid nok, og det var et forskningsprojekt som mange andre, så havde vi aldrig arbejdet sådan her. Men vi har nok også oplevet, at nogle ting, der normalt er sværere, kan lade sig gøre, når behovet er stort nok”, siger Theis Lange.\nSvarede kun på, hvad de blev spurgt om\nEn ting er tidspresset, som gruppens medlemmer i perioder har været under – blandt andet fordi de ikke var frikøbte, men også havde deres almindelige arbejde at passe. Dertil kommer, at ekspertgruppens rådgivning gang på gang er blevet fremhævet som begrundelse for de politiske tiltag. Det er man heller ikke helt upåvirket af, mener Theis Lange.\n“Man mærker betydningen. Vi har forsøgt at adskille, hvornår man mærker pres fra politisk side, og hvornår det er tidspres. I forhold til det første traf vi meget tidligt det valg, at vi svarer på, hvad vi bliver spurgt om. Det har åbenlyst betydet, at man kunne bruge gruppen politisk. Men det gjorde på mange måder, at vi stødte nogle bekymringer fra os”, siger han.\nDet er også Robert Leo Skovs opfattelse.\n“Det er da klart – når man står for skud for sådan noget, så påvirker det da os alle sammen. Men det ændrer jo ikke ved, at vi bare prøver at levere de bedste modeller, der er tilgængelige, og løbende finjusterer dem”.\nDet har været en øjenåbner for, hvor meget man kan samarbejde, og hvor hurtigt man kan komme i gang.\nTheis Lange fra Institut for Folkesundhedsvidenskab på KU.\nBehov for permanent beredskab\nNår beregninger er hovedargumentet i forhold til genåbning, kommer det hurtigt i fokus, når prognoserne ikke holder helt stik, som for eksempel ved den aktuelle genåbning, hvor ekspertudvalget forudså, at der i midten af april ville være ca. 870 indlagte. Det faktiske tal lå omkring 200.\n“Antagelsen var, at folks adfærd var uændret. Det var en gal antagelse, men det var den antagelse, vi blev bedt om at regne ud fra. Ser du rapporten, vil du se, at jo længere vi kommer hen mod 1. maj, jo større blev usikkerheden. Jeg tror, vi skød på mellem 280 og 1.500 indlagte. Det imponerende ved estimatet var måske, at vi kunne bestemme usikkerheden så godt, som vi gjorde”, forklarer Troels Petersen.\nFor Theis Lange pirrer det bare nysgerrigheden yderligere.\n“Som forsker må jeg sige, at der er ting, der er overraskende, som kan give anledning til mere forskning. Den mest interessante videnskabelige udfordring er koblingen mellem observerede smittetal og folks individuelle opførsel. Der eksisterer en eller anden form for feedbackmekanisme, som man jo ikke kender fra smittespredning blandt dyr. Så her er brug for nye værktøjer og nye data”.\nI øjeblikket ser ekspertgruppen frem mod efteråret. Forhåbningerne er, at pandemien snart vil være så meget i ro, at gruppens arbejde kan nedtrappes. Men Robert Leo Skov håber alligevel på, at politikerne kan se behovet for en stående arbejdsgruppe, så man ikke en anden gang skal starte fra nul.\n“Det vil være helt fornuftigt at opretholde pandemiberedskab, der fungerer på tværs af forskningsinstitutionerne. Jeg forestiller mig ikke en kæmpe gruppe, men et basalt beredskab, hvor kompetencerne er til stede, og man hurtigt er i stand til at skalere op”, siger han.


Ny bydel i Odense: Nørrebro vender tilbage | Odense | fyens.dk\nPubliceret 12. december 2018 kl. 22:07\nDet er på tidligere industrigrunde ved siden af Storms Pakhus, at der nu bygges 240 nye ungdomsboliger, som bliver del af den tilbagevendte bydel Nørrebro. Arkivfoto: Ivar Juel Nordentoft\nDer er Vesterbro og Østerbro, og nu får Odense igen også et Nørrebro. Det fortalte borgmester Peter Rahbæk Juel, da byrådet onsdag godkendte 240 nye ungdomsboliger i netop det område mellem havnen og byen.\nDen fandtes, inden tunge maskiner i 1960'erne anlagde Thomas B. Thriges Gade mellem havn og bymidte. Og nu vender den tilbage, Odense-bydelen Nørrebro. I hvert fald som navn.\nNavnet afløser City Campus, som blandt andet dækker den del af havnen, der ligger tættest på centrum, og som i dag huser flere uddannelsesinstitutioner.\n- Nørrebro var byens værtshusgade, og det var et sort kapitel, da kvarteret stort set blev revet ned. Men nu kan vi få et nyt Nørrebro, sagde Socialdemokratiets Anders W. Berthelsen, da byrådet onsdag sagde god for byggeriet af 240 ungdomsboliger i netop det område. Og altså ad en bagvej præsenterede navnenyheden.\nBorgmester Peter Rahbæk Juel (S) forklarede:\n- Det kommer sig af en diskussion, vi har haft i Økonomudvalget og By- og Kulturudvalget om det område, vi har kaldt City Campus og ikke mindst den udviklingsplan, der er på vej for området. I den proces har jeg - med inspiration fra Anders W. Berthelsen - foreslået, at vi igen kalder det Nørrebro og bruger den historiske identitet, der ligger i området, for at opbygge en ny bydel der, hvor det gamle Nørrebro lå.\n- Det bliver selvfølgelig ikke som dengang med værtshusene og hele den stemning, men nu er navnet Nørrebro tilbage, og det, synes jeg, er både glædeligt og giver god mening.\nDet erklærede by- og kulturrådmand Jane Jegind (V) sig enig i.\n- Og vi har jo Storms Pakhus, der kan være med til at sætte en moderne og hyggelig stemning i området, der er i en rivende udvikling, og som binder byen og havnen sammen, understregede hun.\n1. Et enigt byråd sagde ja til, at det som ventet bliver Keolis Danmark A/S, der skal være operatør og altså både skal køre og vedligeholde Odenses letbane. Keolis har i forvejen samme opgave i Aarhus. Odense-kontrakten løber over 15 år og udgør 1,17 milliarder kroner.\n2. Der var også et politisk ja til, at prisen for både spildevand, varme og affald nu stiger. Fjernvarme Fyn Distribution A/S vil - blandt andet på grund af stigende udgifter til kul, halm og træflis og forberedelsen af udfasningen af kul - hæve prisen på energibidraget fra 78 kroner per gigajoule til 85 kroner. For et parcelhus på 130 kvadratmeter betyder det en øget årlig udgift på 570 kroner. Stigningen på spildevandet er mindre: En gennemsnitlig husstand med et årligt forbrug på 120 kubikmeter skal betale 38 kroner mere om året. Og for et hjem med en skraldebeholder på 190 liter vil det koste omkring 85 kroner mere årligt at få hentet affald.\n3. Enhedslistens Brian Skov Nielsen fik lov til at træde ud af byrådet. Den tidligere rådmand har fået et chefjob i Socialstyrelsen og mener ikke, det tidsmæssigt kan forenes med en byrådsplads. Reza Javid overtager hans stol, men Reza Javid er allerede kaldt ind som afløser for Ulla Chambless, der er sygemeldt. Derfor bliver der også plads til Enhedslistens 2. suppleant Mathilda Printzlau-Paulsen.\n4. Til gengæld var der ingen politisk opbakning til Dansk Folkepartis forslag om at lave en hjemsendelsesstrategi for flygtninge. - Integrationsindsatsen skal gå hånd i hånd med et styrket fokus på muligheden for repatriering - altså frivillig tilbagevenden til oprindelseslandet, argumenterede Pernille Bendixen: - Flygtningen skal mødes af en klar forventning om, at de bidrager til samfundet, men det skal også stå klart for dem, at der er en forventning om, at de på et tidspunkt vender hjem, lød det, men det samlede altså ikke noget flertal. Derimod var der opbakning til en såkaldt resolutionstekst fra borgmesteren, der understreger kommunens forpligtigelse til at oplyse borgere om muligheden for repatriering.\nMad i solen\nOg det er netop Storms Pakhus med streetfood og barer, der nu bliver nabo til 240 nye ungdomsboliger, som opføres af de tre private ejere af de tidligere industrigrunde mellem Ejlskovsgade og Seebladsgade.\nUngdomsboligerne bygges som et- eller toværelseslejligheder i seks-syv såkaldte punkthuse med op til fem etager. Høringssvar fra blandt andet Fyns Politi og Storms Pakhus har rykket lidt ved adgangsforholdene, ved vejenes og stiernes bredde og husenes skyggende placering på grunden, så pakhuset stadig kan servere mad udendørs i solen. Og så tages der desuden højde for både larm og for mados fra Storms Pakhus.\n- Nu gør vi plads til, at endnu flere unge mennesker får muligheden for at bo der - i hjertet af Odense, tæt på uddannelse, offentlig transport og masser af liv, sagde Jane Jegind.\nIkke langt derfra - på den tidligere Stark-grund ved Toldbodgade - er byggeriet af yderligere boliger til Odenses unge allerede i gang. Det er PFA, der bygger kollegie med plads til 300 studerende, som måske også får adresse på det nye Nørrebro.


Øresunds International Skole - KONTAKT\nRing, send en mail eller et brev.\nDu kan også sende et brev til Øresunds Internationale Skole, Engvej 153, 2300 København S.\nØnsker du at vide mere om skolen, er du yderst velkommen til at ringe til os på 32598002 og tale med os eller aftale en tid til en snak og en rundvisning.\nØnsker du at skrive dit barn op til skolen, skal du udfylde indmeldelsesblanketten, som du finder under fakta på siden her og sende den til os. Ved elevindmeldelse vil der altid være en samtale med skolelederen eller souschefen, for at sørge for at familiens ønsker og forventninger bliver imødeset.\nVi ligger små 5 minutters gang fra Femøren metrostation. Når man står af på metrostationen og kommer ned på gaden går man til venstre og Engvej er derefter at finde på højre hånd ca. 50 meter henne.


Skorstensgaard - Firmafotograferne - erhvervsfoto til ethvert budget\nSkorstensgaard er en af landets førende, frie autoværkstedskæder. Virksomheden er startet i 2009 af brødrene Martin & Anders Skorstensgaard, som altid har arbejdet med drift af autoværksteder, både selvstændigt og som driftsansvarlige på mærkeværksteder.\nSkorstensgaard blev i efteråret 2014 nomineret til Entrepreneur of the Year samt kåret som Gazellevirksomhed af Børsen, og blev kåret som årets værksted af kunder og kolleger i både 2016 og 2017. Firmafotograferne har siden april 2017 løst alle fotoopgaver for Skorstensgaard, og har været på farten fra Esbjerg i vest til Taastrup i øst for at fotografere de nyåbnede afdelinger og deres administrative medarbejdere.\nVi arbejder meget tæt med marketingsafdelingen hos Skorstensgaard, således at vi leverer deres billeder navngivne og farvekorrigerede efter Skorstensgaards helt egne specifikationer. Dette betyder at marketingsafdelingen ikke skal bruge tid på efterbehandling af billederne, men uden videre kan bruge dem på virksomhedens hjemmeside.\nUmiddelbart er denne type opgave svær at prissætte, da der er rigtig mange faktorer, der spiller ind: Skal alle billeder laves på den samme lokation, eller skal vi stille udstyret op og pille det ned igen flere gange i løbet af dagen? Kan vi risikere ventetid, fordi vi fotograferer på en arbejdsplads og derfor kan opleve pludselige skift i dagens plan? Skal vi opstille kunstigt lys, eller kan vi klare os med det naturlige lys? Hvor meget skal billederne efterbehandles?\nEt meget løst udgangspunkt vil være priser fra 4-6.000 kr. for en halv dags fotografering, men kontakt os og lad os få en snak om dit specifikke behov – det vil du være bedre tjent med.\nVi svarer alle hverdage fra 9-17\nFirmaprofilering (4) Personal branding (2) Portrætfoto (7) Produktfoto (5) Rådgivning (2)


Hvor gør Hair Business hele året? Trade messer og Business Hair Cosmetics er et godt sted at vise og gøre forretninger hvert øjeblik i året, hvor de bedste fagfolk og specialister udviser deres nye produkter, lancere de nyeste modetrends og skønhed uden at forlade området for wellness . Deltag i større Hair Business fair generelt mere end 700 udstillere, herunder nationale og internationale mærker af produkter, varer og tjenester til frisører og æstetik. Ud over et rigt handelsområde messer tilbyder en række konferencer og seminarer for iværksættere. Håret virksomhed er derfor mødested for frisører, makeup artister, Kosmetologer, virksomhedsejere og skønhed fagfolk er virkelige vinduer til at fremvise produkter og tjenester til skønhed, modetrends hår (farver, nedskæringer, frisurer) og makeup, det eneste sted for topkvalitet, hvor du kan gøre forretninger 365 dage om året.


Mød Jacob Elkjær og hør hvorfor han valgte at starte som netværks-specialist i Globeteam - Globeteam\nMød Jacob Elkjær og hør hvorfor han valgte at starte som netværks-specialist i Globeteam\nJacob Elkjær er meget passioneret omkring, det han laver. Om det er halvmaraton, maraton eller ultraløb. Ligeså passioneret og målrettet er Jacob omkring sin faglige ekspertise og sit professionelle virke inden for netværksløsninger, hvor han igennem mange år har rådgivet både offentlige og private virksomheder om, hvordan de opnår et sikkert og stabilt netværk, som tilgodeser forretningens krav og behov for driftssikkerhed og fremtidige forretningsstrategi.\nJacob startede i Globeteam den 1. april, hvor han i tæt samspil med vores øvrige teams skal bygge et netværks kompetencecenter. Vi glæder os til fremadrettet at kunne tilbyde dette kompetencefelt sammen med vores øvrige ydelser.\nVi har spurgt Jacob om, hvorfor han valgte at starte i Globeteam, og hvad der driver og motiverer ham ved konsulentarbejdet. Det kan du læse om i dette interview, hvor Jacob bl.a. kommer nærmere ind på Globeteams kultur, det faglige niveau og de rammer, som forretningsmodellen tilbyder.\nI næste interview, som du kan læse på torsdag her på sitet og på LinkedIn, deler Jacob og vores øvrige netværks konsulenter ud af deres kompetencer og erfaringer med netværksteknologi og de fordele, det giver dig som kunde.\nHvorfor valgte du valgt at starte i Globeteam?\nDe sidste 10 år har jeg beskæftiget mig med at lytte til og søge at forstå de behov, som de kunder jeg har arbejdet med, har i forhold til netværksteknologi. Både i klassisk forstand altså kompetence bistand, hardware elementer, services eller licenser. Men også i høj grad gennem dialog med forretningsenheder, som ikke nødvendigvis siger netværk, men i højere grad udtrykker et behov for større sikkerhed, højere oppetid, bedre svartid eller bedre forståelse for deres kunders gøren og laden. I de mange projekter, jeg har været involveret i, er jeg med fra start ved den indledende dialog til projekt aflevering.\nMin beslutning om at starte i Globeteam hænger i høj grad sammen med den kultur, som jeg ser og mærker i Globeteam samt høj selvstændighed, fagligt ekstremt højt niveau og en teamkultur udover det sædvanlige. Jeg glæder mig ekstremt meget til at være med til at udvikle de kunder, som allerede er en del af Globeteam porteføljen bl.a. på Microsoft teknologi og hjælpe dem med Cisco konsulent kompetence samt indkøb og rådgivning på hardware, service og licenser.\nHvad har dine overvejelser været i forhold til at starte i Globeteam?\nFor mig er det indlysende og af afgørende betydning, at faglighed og professionalisme ikke er noget, der finder sted fra 8-16, men hele døgnet, med en balance og forståelse for de mennesker, man professionelt og privat omgiver sig med. Med andre ord giver Globeteams forretningsmodel mig mulighed for en moderne professionel trivsel og en fleksibel levevis, som passer mig fantastisk.\nHvordan har din opstart i Globeteam været?\nNoget af det, som jeg har bidt mærke i fra starten af vores dialog, er det ekstremt høje faglige niveau og engagement, men også den tillid som jeg er blevet vist, og som jeg ser er en grundlæggende del af kulturen. Udover det så er der tilsyneladende ingen grænser for hjælpsomheden og lysten til at bidrage, og det synes jeg, er helt genialt.\nHvad er dine faglige interesser og kompetencer – hvad motiverer dig?\nSom professionel befinder jeg mig bedst hos kunder eller mulige kunder, hvor jeg kan få mulighed for at inspirere og gennem dialog skabe værdi. Mine evner til at arbejde med forretningen, og de krav, som stilles fra forretningen til eksempelvis netværksteknologi, analyse af data, behov fra kunder eller brugere giver mig stor motivation. Udover det er der noget ekstremt tilfredsstillende ved at opnå forståelse for teknologiens anvendelse, om det er på grund af sikkerhedsbehov, forretningsagilitet, it-gæld eller andre væsentlige drivers, som vores kunder har – det at være med til at synliggøre og tilvejebringe værdi, det er fantastisk motiverende


Pas på cyberkriminalitet under Black Friday | Dit Kalundborg\nPas på cyberkriminalitet under Black Friday\nFredag slår butikkerne dørene op til en forbrugsfest af de helt store\nDet amerikanske shopping-fænomen Black Friday rammer igen landet, og mange danskere har nok planer om at deltage i festlighederne. Dog advarer IT-sikkerhedsvirksomheden Bitdefender om ubudne gæster til festen i form af cyberkriminelle. Så shop igennem med omtanke.\nBlack Friday er i år på fredag d. 24/11. Sidste år var omsætningen i Danmark på over 2 milliarder kr. via dankort alene, og mon ikke vi kan se frem til endnu en rekordstor forbrugsfest i år. En stor del af festen foregår online, og alle er velkomne til at være med, når butikkerne lokker med det ene slagtilbud efter det andet. Men selvom butikkernes invitation retter sig mod købeglade danskere, så afholder det ikke verdens cyberkriminelle fra at dukke op til festen.\nBlack Friday er blandt de tidspunkter på året, hvor risikoen for at blive udsat for svindel er størst. IT-sikkerhedsvirksomheden Bitdefender har tidligere dokumenteret, at antallet af fup-mails stiger med hele 10 procent i løbet af Black Friday. Adrian Liviu Arsene er sikkerhedsekspert hos Bitdefender, og han forklarer:\n“Under Black Friday ser vi et meget højt aktivitetsniveau blandt forbrugerne. De handlende er opsøgende og måske en smule forhastede i forhold til at finde de gode tilbud og slå til. Det er en meget attraktiv situation for svindlerne. De er specialiserede i at udnytte den omfattende aktivitet, og de tjener styrtende med penge.”\nAdrian Liviu Arsene opfordrer danske forbrugere til at deltage i forbrugsfesten med omtanke. Hvis ikke man gør det, kan det hurtigt ende med alvorlige økonomiske tømmermænd:\n“De kriminelle forsøger at stjæle kreditkortoplysninger, såkaldt phishing, eller også lader de forbrugeren købe varer, som aldrig bliver sendt. De gør det f.eks. via falske e-mails og hjemmesider. Der er ingen grænser for deres fantasi, når det handler om at snyde forbrugerne,” advarer Adrian Liviu Arsene.\nMan bør ifølge sikkerhedseksperten tænke sig en ekstra gang om, før man trykker på et link eller gennemfører en handel på fredag. Ser man et tilbud, der er for godt til at være sandt, så overvej, om det kan være en fælde.\nBitdefender har 5 råd i forbindelse med en sikker Black Friday online:\n1. Brug et kreditkort i stedet for debetkort. Debetkortet trækker ofte beløbet fra din konto med det samme, hvor et kreditkort bruger nogle dage. Du har lidt længere tid til at opdage snyd og annullere en online handel, hvis du bruger kreditkort.\n2. Vær sikker på, at hjemmesiden har en HTTPS-forbindelse – den grønne lås-logoet ved linket – da dette garanterer, at forbindelsen mellem bruger og sælger er krypteret, og at sælger er legitim.\n3. Pas på uopfordrede mails. Modtager du en mail med “fantastiske rabatter”, så vær på vagt. Hensigten med sådanne spam-mails kan være at få dig til at trykke på et ondsindet link med malware eller at få dig ind på en falsk hjemmeside for at stjæle dine betalingsoplysninger eller sælge dig ting, du aldrig modtager.\n4. Undgå at bruge offentlige Wi-Fi-netværk, når du handler online. Cyberkriminelle sætter nemt et hotspot op for at overvåge dine kreditkortoplysninger og shoppe videre for dine penge.\n5. Sørg for, at du har en god og opdateret sikkerhedssoftware installeret på dine enheder med anti-phishing- og anti-fraud-funktioner. Sådan software opdager snydesider og blokerer for malware.


Højsæson for skybrud - Domea.dk\nHvordan sikrer man sit hjem, før skybruddet rammer? Og hvad gør man egentlig, når først vandmasserne er trængt inden for? Juli og august er højsæson for skybrud. Bygge- og boligadministrationen Domea.dk giver dig her en række gode råd, som kan hjælpe dig tørskoet og sikkert gennem de næste par måneder, hvis du bor i en almen lejebolig.\nJuli og august er højsæson for skybrud. Foto: Shutterstock\nTrægulvet kan heldigvis reddes. Foto: Servicecenter Horsens, Domea.dk.\nDet var et ekstremt skybrud, der onsdag den 15. juni ramte Horsens med 115 mm regn på lidt over tre timer. Statistisk set går der 246 år mellem, at man i ét område oplever så voldsomt et skybrud.\nDomea.dk er repræsenteret ved flere almene boligbyggerier i Horsens, og her slap man heldigvis (næsten) for alvorlige skader. Dog var der lige et enkelt sted, hvor en lejer havde glemt at lukke et vindue.\n- Da vi kom inden for, stod gulvbrædderne op i en bue, så vi var bange for, at det hele skulle brækkes op og skiftes ud, men nu ser det heldigvis ud til, at skaderne kan udbedres, fortæller Trine Staun, servicekoordinator hos Servicecenter Horsens.\nFør skybruddet rammer:\n• Har du kælderrum, så klods dine ting op (hvis muligt) og fjern gulvtæpper, så de ikke bliver skadet, hvis du får en mindre oversvømmelse\n• Tjek afløb for blade og andet, der hindrer, at vandet kan løbe frit\n• Sørg for at være hjemme, eller få nogen til at holde ekstra øje med dit hjem, mens skybruddet står på\n• Gå straks dit hjem igennem for skader, og kontakt dit forsikringsselskab\n• Løft ting, der står i vand, op, hvor det står tørt\n• Fjern på bedst mulig vis vandet\n• Skaf evt. våde gulvtæpper og lignende væk\n• Vask tøj, du plejer at vaske, og send resten til rens\nHvis ikke du selv kan begrænse skaderne, så ring efter professionel hjælp - fx et skadeservicefirma via din forsikring.\nNedbørsrekord siden 1940\nGennem de 60 minutter, hvor skybruddet var voldsomst, faldt der 52,2 mm regn. Det svarer til tæt på dobbelt skybrud en hel time i træk, og er den største nedbørmængde i Danmark i juni måned siden 1940 (målt på ét døgn).\nVandmasserne begyndte at vælte ned, da tre tordenbyger trak sammen hen over Horsens. I alt 118,4 mm regn blev det til i løbet af blot 24 timer.\nBygge- og boligadministrationen Domea.dk, der bl.a. arbejder for større tryghed i hjemmet, giver dig her en række gode råd, som kan hjælpe dig tørskoet og sikkert gennem de næste par måneder.\nDet er vigtigt, at du forsikrer dine ejendele med en indboforsikring. Du kan ikke være sikker på, at udlejers forsikringer dækker i tilfælde af skader i dit hjem på grund af fx skybrud, storm eller brand.\n• Skriv gerne en liste over de ødelagte ting med navn, model, alder, nypris og forventet erstatningsbeløb\n• Tag billeder eller video af det, der er ødelagt\n• Smid ikke ødelagte ting ud, før du har talt med dit forsikringsselskab\n• Lav ikke aftaler om rekonstruktion, og skaf ikke nyt, før du har en klar aftale med forsikringen\n• Brug i øvrigt altid gummistøvler og gummihandsker, hvis du bevæger dig i vandet. Ved skybrud blandes overfladevand med spildevand fra kloakken, som kan gøre dig syg, hvis det fx kommer i kontakt med en rift i huden.\nDækker ikke ejendele\nBygningen, som den lejede bolig er placeret i, er dækket af en bygningsforsikring. Den dækker bygningens facade. Herunder: tag, vinduer og lignende. Men:\n- Bygningsforsikringen dækker derimod ikke skader på dine ejendele; det gør din indboforsikring, fortæller Henrik Meden, boligadvokat i Domea.dk, som bl.a. rådgiver beboere og bestyrelser i de almene boligorganisationer om forsikringsspørgsmål.\nSådan defineres skybrud:\n* Sidst på formiddagen onsdag den 15. juni faldt der 15,8 mm regn på 30 minutter i Horsens. Det er over grænsen for skybrud, der er defineret som mere end 15 mm regn på 30 minutter.


Demenshjælp i Varde Kommune | ugeavisen.dk\nVarde Bibliotek har flere arrangementer vedrørende demens under overskriften "Glemmer du?..."\nVarde Kommune har gjort en stor demensindsats, som adskiller sig fra andre kommuner, i arbejdet med at lave tilgængelige og inkluderende lokalsamfund, herunder Danmarks første demensvenlig lokalsamfund i Skovlund-Ansager.\nVarde: Desuden er der stiftet en Lokal Demensalliance, som består af lokale repræsentanter. Mange af kommunens butikker og foreninger er blevet demensvenlige og kommunen bakker ligeledes op om Alzheimerforeningens kampagne ”Demensvenner”, hvor der i dag er 1023 demensvenner i Varde Kommune.\n"Et godt liv med demens" er nøgleordene for de mange tilbud borgere med demens og deres pårørende i Varde Kommune kan benytte sig af. De fleste tilbud er udbudt af Center for Sundhedsfremme, der kan kontaktes på telefon 7994 6060.\nBorgere med en demensdiagnose, der ikke har brug for daghjem, men at møde andre i samme situation.\nDemens tæt inde på livet? – Kursusforløb for pårørende:\nPårørende partner, voksne børn, nær familie og venner til et menneske, der har en demenssygdom og andre interesserede. Kurset forløber over fire gange.\nLær at tackle hverdagen som pårørende:\nNår du har brug for hjælp til at håndtere din situation som pårørende. Føler dig presset i din hverdag. Løbende opstart.\nEt dagtilbud til borgere med en demensdiagnose i den tidlige fase.\nMøde andre som er i samme situation og dele erfaringer.\nJuridisk og økonomisk rådgivning til borgere med demens og deres pårørende:\nRådgivningen kan blandt andet omhandle fremtidsfuldmagter, testamente, værgemål og privatøkonomiske forhold.\nSygdom kan ændre hverdagen, og som pårørende har man måske mange bekymringer for fremtiden. Få individuel vejledning i at mestre hverdagens udfordringer. Løbende opstart. Kontakt: Margit V. Thomsen på telefon: 40 14 47 60.\nTilbud om kørselsordning til borgere med en demensdiagnose:\nVarde Kommune tilbyder kørselsordning for borgere med en demensdiagnose. Henvend dig til demenskonsulenterne i Varde Kommune, de træffes på telefon: 79 94 60 60.\nBibliotekets "Glemmer du?":\nArrangementer særligt tilrettelagt for mennesker med demens og deres pårørende. Se mere på Biblioteketshjemmeside: vardebib.dk/glemmer-du.\nDaghjem for dig med en demensdiagnose:\nDu har mulighed for at komme på daghjem, hvis du ikke længere selv kan opfylde dit behov for aktiviteter og socialt samvær i hverdagen. Kontakt: Visitationen i Varde Kommune på telefon: 79 94 68 34.\nFeriebolig for dig med demens:\nDu kan få tilbudt ferieophold. Et ferieophold kan vare fra et enkelt døgn og op til en uge. Ferieopholdet foregår i ferieboligen på Vinkelvejscentret i Ølgod. Kontakt demenskonsulenterne på telefon: 79 94 60 60.


Salon Frode Reismer - åbningstider - Søndergade 14 - Odense C\nTel. 66 12 63 43\nInfo om Salon Frode Reismer\nSalon Frode Reismer finder du i Søndergade i centrum af Odense. Salon Frode Reismer ligger i et meget atmosfærisk kvarter, hvor der altid er god og hyggelig stemning. Odense tilbyder på mange historiske bygninger og har et kulturelt gademiljø, som er trygt og sikkert. I Odense finder man alt fra singler, unge, børnefamilier og pensionister. Fra Odense hovedbanegård, kan du hurtigt og nemt besøge Salon Frode Reismer.\nSalon Frode Reismer der ligger i Søndergade vil du kunne finde helt præcist ved brugen af vores kort, som du kan finde for oven. Vil du i kontakt med Salon Frode Reismer, så finder du kontaktinformationerne og åbningstiderne for oven. Toge og busser går flere gange i timen indtil Odense centrum. Hvis du kører i bil, så vil der være mulighed for at finde P-huse/områder i centrum af Odense, så kan du nemt besøge Salon Frode Reismer.\n- Salon Frode Reismer Søndergade 14 , 5000 Odense C.\nBjørn K. VURDEREDE - Salon Frode Reismer Søndergade 14 , 5000 Odense C\nFrode Reismer er, hvad jeg forstår ved en rigtig frisør. Man bliver professionelt og dygtigt behandlet. Ønsker og drømme omsættes i muligt omfang til virkeligheden. Overordentlig venlig betjening. Hyggelig og rar atmosfære i salonen.


Operativ fjernelse af tænder – Egelund Dyreklinik\nEgelund Dyreklinik > Artikler > Hund > Operativ fjernelse af tænder\nNår det er nødvendigt at fjerne tænder, foregår det naturligvis altid i fuld bedøvelse. Tænderne renses altid først, da det er vigtigt at undgå yderligere spredning af bakterier.\nFortænder har kun en rod ved både hund og kat, men roden er lang og afhængig af tandens tilstand, kan det være mere eller mindre vanskeligt at fjerne en fortand. Det er dog mindre omfattende end at fjerne kindtænder som har mere end én rod. De store kindtænder har hele tre rødder og for at fjerne dem, skal tanden først deles i tre.\nFjernelse af kindtænder, samt hjørnetænder, kræver at man forsigtigt løsner tandkødet, borer en del af rødderne fri og deler tanden, inden rødderne fjernes en af gangen. Dernæst fyldes de efterladte huller med et stof som beskytter knoglen under helingen og som opløses efterhånden. Til sidst syes tandkødet på plads igen.\nTrådene som der syes med opløser sig selv, men vi vil altid gerne se dyret til en kontrol efter ti dage. Det er nemlig vigtigt at sikre sig at helingen er komplet. Hvis dyret tillader det, vælger vi ofte at fjerne trådene, da der kan sidde en del madrester i dem og det kan irritere tandkødet, men trådene opløser som sagt sig selv under alle omstændigheder.\nHar din hund eller kat fået bortopereret tænder, er det vigtigt at følge dyrlægens anvisninger for at sikre et godt resultat. Indtil efter kontrollen må dyret ikke tygge i hårde ting eller legetøj og skal have opblødt foder de første dage. Samtidig er det vigtigt at give den medicin som dyrlægen udskriver. Er man som ejer i tvivl om det mindste, tjekker vi hellere en gang ekstra end en gang for lidt, det koster ikke ekstra.\nResorptioner hos kat\nMan mener at helt op til 2/3 af kattene har resorptioner i deres tænder – en lidelse, hvor tanden, af ukendte årsager, nedbryder sig selv.\nNår tanden nedbrydes, kommer der hul ind til tandens nerve og det medfører store smerter for katten. Denne lidelse kan være svær at opdage, da resorptionen typisk starter på tandens krone, ved overgangen mellem kronen og tandkødet. Det første man observerer, er en rødmen og irritation af tandkødet. For at konstatere eller udelukke en resorption, er det nødvendigt at tage røntgenbilleder.\nEr der kommet en resorption i tanden, kan den ikke reddes, men må fjernes. Har katten først haft en tandresorption, er der en risiko for at den vil få flere. Derfor anbefaler vi jævnlig kontrol, hver 6.-12- måned for at finde resorptionerne i tide, så katten ikke skal have ondt.\nKronisk mundhule betændelser rammer nogle katte. Ved kronisk mundhulebetændelse, bliver ikke kun tandkødet, men også mundens slimhinde betændt. Lidelsen er meget smertefuld for katten, som ofte vil værge sig mod at spise. Den kan savle, stoppe med at soignere sig, få dårlig ånde og blive mindre aktiv og social. Lidelsen påvirker altså i høj grad kattens velfærd.\nÅrsagen til sygdommen kendes ikke, men man har kædet lidelsen sammen med influenzatypen Calici-virus, en virus som katten kan vaccineres imod. Derudover spiller kronisk stress en rolle, da det påvirker immunforsvaret negativt. Visse katteracer er tilsyneladende overrepræsenteret. Plak på tænderne forværrer betændelsen og en god mundhygiejne er vigtig, tandbørstning og hyppig tandrens kan holde problemerne nede i milde tilfælde. At reducere stress og understøtte immunforsvaret vil også hjælpe. Svære tilfælde kan kræve en drastisk løsning: fjernelse af de fleste af tænderne i munden. Det kan virke voldsomt og det er også en stor behandling, men katten vil så til gengæld også være symptomfri. Katten kan spise fint alligevel, faktisk bedre end da den have ondt i munden.\nParodontose er den hyppigste årsag til at vi må fjerne tænder og samtidig den årsag, som forholdsvis let kan forebygges, bl.a. ved tandbørstning og jævnlig tandrens efter behov.\nUbehandlet vil tandsten og tandkødsbetændelse efterhånden udvikle sig til parodontose. Parodontose er en betændelsestilstand i knoglevævet som tænderne sidder fast i. Tænderne bliver løse og vil til sidst falde ud. Er der først opstået parodontose, med skade i knoglevævet, kan det ikke helbredes, men bremses ved at fjerne løse tænder, rense grundigt og dernæst jævnligt rense tænderne.


Find din nye garageport - provins-mad.dk\nNår man er boligejer, så er der visse ting, som kan være med til at sætte prikken over i’et. En af de ting er bl.a. en garageport. Med en garageport er der alle gode muligheder for at bilen kan kommer ind i garagen og holde\nHvorfor købe en garageport?\nDer kan være mange forskellige årsager til, at man ønsker at købe en garageport. For det første kan det kan være rart, at man har muligheden for at skærme af ind til ens garage. Måske ønsker man at kunne have bilen stående i komplet tørvejr. Eller måske har man andre ejendele i garagen, som kan være rare, at ikke alle kan få adgang til. Og netop dette kan være muligt, når man får koblet en garageport på sin garage. Det kan naturligvis også være, at du i forvejen har en garageport, men at den er ved at have en del år på bagen.\nDer er dog også andre årsager til at købe en garageport. Udover de praktiske egenskaber, den har, så kan det også være med til at give et flot æstetisk udtryk. Der er nemlig forskellige farver og designs på garageporte. Du kan derfor med fordel også vælge ud fra, hvad der passer til din bolig. På den måde hænger det også sammen æstetisk, hvilket naturligvis også har en betydning for det samlede førstehåndsindtryk, når man kommer til din bolig.\nSådan kommer du i mål med en god garageport\nHvis du ønsker at komme godt i mål med en garageport, så er der alle gode grunde til at kontakte et firma, som arbejder med dette til daglig. Her kan du også få god rådgivning og vejledning til, hvordan du finder en, som passer til netop de behov, og ønsker du har. Du kan naturligvis også læse mere her, hvis du ønsker en garageport i Faaborg.\nPosted in garageport


Kort over Kokkedal og Hørsholm. Google maps.\nI forbindelse med planlægningen af den kommende bymidte i Kokkedal har Fredensborg Kommune udpeget en følgegruppe for at undgå misforståelser\nBorgmester Thomas Lykke Pedersen er selv med i den følgegruppe som Fredensborg Kommune har udpeget til følge projektet med den nye bymidte i Kokkedal.\nIfølge Thomas Lykke Pedersen skal gruppen rydde misforståelser af vejen mellem de to byråd i Fredensborg og Hørsholm.\n"Det er et vigtigt projekt, så vi gør det for at undgå misforståelser," siger han.\nDet er Nord Partners, der med investorerne UTF Invest i ryggen, har store planer for området omkring Cirkelhusgrunden: Det skal være et område med ny NGG, international skole, boliger, biograf, hotel, caféer og 30.000 kvadratmeter butikker.\nFredensborg Kommune er planmyndighed i sagen, men på grund af placeringen på kommunegrænsen og størrelsen af byggeriet, der anslås løbe op omkring en milliard kroner, vedtog de to kommuner i Fredensborg og Hørsholm i november, at udpege en tværkommunal politisk følgegruppe der skal følge projektet tæt.\n"Jeg vil bruge følgegruppen til at forventningsafstemme holdningerne i de to byråd. Jeg vil også gerne høre, hvad de mener i Hørsholm," siger han og uddyber:\n"Det er et stort projekt, som jeg mener vil gavne handlen for alle i hele området. Og jeg mener, at det ligeså godt kan ligge i Kokkedal, som det kan ligge i Lyngby", siger Thomas Lykke Pedersen.\nDet er Fredensborg Kommune som i henhold til Planloven fastsætter den maksimale størrelse på butikker, når kommunen planlægger for detailhandel. Fredensborg Kommune har som planmyndighed også mulighed for at fastsætte minimumsstørrelser på butikker, hvis byrådet ønsker det, i kommuneplanen og lokalplanen.\nDet har fra start været udelukket at projektet også skal rumme butikker med detailhandel, og Thomas Lykke Pedersen understreger, at det hovedsageligt bliver butikker med særligt pladskrævende varer. Men netop størrelsen på butikkerne har fra start været kimen til en af de store knaster i projektet. For hvor skal den nedre grænse på butiksstørelserne gå for, at det ikke generer handlen i Hørsholm. Indtil videre har der været fremsat forslag om en nedre grænse på butiksstørrelsen på 800 kvadratmeter. Og hvor går grænsen i forhold til salg af udvalgsvarer?\n"Vi skal have en diskussion af, hvor grænsen skal være, og det er slet ikke umulig, at vi politisk kan lave nogle kompromisser. Men det er jo det vi skal diskuttere," siger Thomas Lykke Pedersen.\nDe er med i følgegruppen:\nLars Simonsen, formand for Plan, miljø og klimaudvalget,\nLars Søndergaard, formand for Borgerservice-, arbejdsmarkeds og erhvervsudvalget.\nThomas Barfoed, direktør\nJens Ulrik Romose, planchef\nPubliceret 22 January 2019 16:05\nStorcenterplaner skaber frygt Naboens bymidteplaner ændrer intet


Trafikmodeller - Store trafikændringer i Lyngby-Taarbæk - Viatrafik\nTrafikmodeller er vigtige værktøjer, når der skal beregnes både trafikale og miljømæssige effekter. En letbane og grundige trafikanalyser har således også været bærende for gennemgribende ændringer af vejnettet i Lyngby-Taarbæk Kommune.\nI maj, 2016 vedtog folketinget endelig anlægsloven for letbanen på Ring 3 omkring København. Letbanen skal blandt andet betjene DTU og fortsætte ned til Lyngby Station og videre til Ishøj. Letbanen bliver placeret på dele af Klampenborgvej, og dette aktualiserede visionen om at skabe et andet byrum i centrum af Lyngby.\nFør vedtagelsen af anlægsloven for letbanen indgik Lyngby-Taarbæk Kommune derfor aftale med Via Trafik om en analyse og et bud på en samlet løsning af trafikken i Lyngby Centrum. Via Trafik foretog målinger og simuleringer af trafikmængde, vejgeometri og signalanlæg, mv. På denne måde blev det muligt at anskueliggøre konsekvenserne af letbanen og en evt. lukning af Klampenborgvej på det omgivende vejnet – også som følge af den generelle trafikudvikling, og som følge af prognoser for de konkrete byudviklingsprojekter, som ligger i kølvandet på Letbanen.\nEn letbane og grundige trafikanalyser har været bærende for gennemgribende ændringer af vejnettet. Ændring af trafikstrukturen er en politisk udfordring, og hvis der er forslag til lukning af større trafikveje eller implementering af nye offentlige transportsystemer, så bliver det for alvor kompliceret. Sådan har det været i Lyngby-Taarbæk, men trafikanalyserne har givet det nødvendige grundlag for at træffe vidtgående beslutninger. I dag understøttes større infrastrukturprojekter af trafikmodeller. Modellerne er vigtige værktøjer, når der skal beregnes både trafikale og miljømæssige effekter.\nLæs artiklen: Store trafikændringer i Lyngby-Taarbæk Kommune, der er publiceret i Trafik & Veje\nVil du vide mere om projektet, eller er du nysgerrig på, hvordan vi arbejder med trafikmodeller? Så kontakt Morten Stenberg: ms@viatrafik.dk


Fru Pedersens have: Julen pakket ned.\nHer inde i huset er julen nu pakket ned i æsker og kasser, og pakket fint i skabet og kommoden på loftet. Der er gjort rent og flyttet lidt rundt på tingene. Meeen det er nu som altid lidt tomt, når julen er blevet pakket væk. Forårsløg og grene fra haven hjælper lidt på det.\nUde i julehaven, har vi allerede taget nogle af tingene ind på loftet, specielt de havemøbler der stod under åben himmel, og alle de ting der stod på dem. På terrasserne og i skurene, får tingene lov at blive stående, og kun det mest julede tager jeg væk, for så er det nemlig en fin vinterpyntning der er tilbage. Lyskæderne får lov at være tændte lidt endnu, for det bliver bare så mørkt, når de kommer ned.\nMirabellegrenene på billedet, er fra sidste vinter.\nIndsendt af Anette Krogh Pedersen kl. fredag, januar 02, 2015\nKaren 2. januar 2015 kl. 19.36\nJeg beholder også det, der ikke er specielt julet - og så englene. De vil bare blive fremme, så de kan komme med i haven. Og lysene beholder vi også en tid endnu. Det er mørkt derude uden lys :-)\nmarie 2. januar 2015 kl. 20.11\nI grunden må det både være tids- og pladskrævende at dyrke haven på den måde, du har valgt; men på en måde kan man vel også sige, at haven er et blevet dit levebrød.\nHøneballehaven 2. januar 2015 kl. 22.19\nJeg kan godt forstå, at det er tomt for dig nu, du har jo levet i det både ude og inde i næsten to mdr. men snart kommer havesæsonen. Lyskæden sidder også lidt tid endnu her hos os.\nEsther - Ildkattens Scriptorium 2. januar 2015 kl. 22.42\nHer er julepynten væk før nytår...men vi er enige om at lyskæderne først kommer ned i uge 8...hvor det endelig er begyndt at lysne, når vi skal op på arbejde.\nNina | www.vangelyst.dk 3. januar 2015 kl. 00.08\nJeg synes også det er blevet lidt tomt - men også en rar fornemmelse på en eller anden måde :-)\nLyskæderne foran stalden er jeg begyndt at slukke om natten - hanerne tror nemlig allerede de skal op kl 6.00 og det er altså liiige tidligt nok synes jeg :-)\nJette 3. januar 2015 kl. 11.10\nHej Anette.Ja !!! det er jo lidt tomt når man fjerner julepyntet .........................men smukke grene er nu heller ikke så tosset\nJeg har lige klippet et par grene af min magnolie Susan,..............de får de smukkeste blomster.\nOg nu pibler det jo op af jorden med alle forårsblomsterne\nLisbeth 3. januar 2015 kl. 12.50\nJeg kan forestille mig at det blev lidt tomt efter sammenpakningen, men der er nok ikke længe til du begynder med forårspyntningen og så er der noget nyt at se frem til med reder og æg. Mon ikke du allerede er igang med planlægningen?\nJeg har stadig mine julepuder og snemænd fremme i stuen og så lyskæderne derude - man skal give sig selv en blid overgang:-)\nSussi.Sussinghurst 3. januar 2015 kl. 15.52\nJa der bliver tomt, især når man som mig, har MEGET julepynt :-) - i morgen bliver det sidste pakket ned..... og lidt forårsblomster indkøbt til at trøste lidt :-)


Film, tv & radio 1 time siden Dansk tv-serie hitter i udlandet: Solgt til BBC Samfund 32 min. siden Har du også undret dig over det orange skær? Her er forklaringen Biler 26 min. siden Utraditionel metode: Sådan vil britisk politi blive bedre bag rattet Spansk fodbold 42 min. siden Pione Sisto kun overgået af Lionel Messi i La Liga Landsholdsfodbold 11 min. siden Landsholds-back skadet: VM-kampe i fare Film, tv & radio 1 time siden Dansk tv-serie hitter i udlandet: Solgt til BBC\nLalandia: Risiko ved alle rutsjebaner\nDirektøren i Lalandia Jan Harrit kender godt til de tidligere uheld i USA, men har ingen intentioner om at stoppe med at bruge Tornadoen.\n- Uanset hvilken rutsjebane, man vælger, vil der være en risiko. Vi fastholder, at der ikke er fejl ved Tornadoen og fortsætter derfor med at bruge den, uddyber Jan Harrit.\n- Ifølge sygehuset er der seks personer, der er kommet til skade med Tornadoen - blandt andet skulle en 4-årig pige have brækket kravebenet. I fastholder, at der er tale om fem uheld. Holder I nogle oplysninger tilbage?\n- Nej, vi svarer tværtimod ærligt og redeligt på jeres spørgsmål - så jeg forstår ikke beskyldningen. Hvad angår den 4-årige pige, så kender jeg godt sagen. Hun kom ikke til skade i Tornadoen, men gled på underlaget i vores badeland og kom til skade. Det er den slags uheld, der sker i et vandland, når børn løber rundt. Det kan desværre ikke undgås, fortsætter direktøren.\n- Hvad siger du til de seneste 'Tornado-ofre', der er stået frem?\n- Der vil altid være nogle, der er utilfredse og går til Ekstra Bladet i stedet for til os. Men I har også opfordret folk til at henvende sig, fordi I sikkert ikke har andet at skrive om. Jeg kender ikke alle de nævnte sager, og kan derfor ikke kommentere dem.


Det minimale skridt fra borgerværn til lynchgruppe (2/5) – Projekt Antifa\nHomeartikelDet minimale skridt fra borgerværn til lynchgruppe (2/5)\nPostfascisme, neofascisme og det sociale højre i Italien – Del 2\nBrændende roma-lejre, koordinerede politirazziaer mod indvandrere, patruljerende borgerværn og nynazistisk gadevold. Og der er kun gået en måned siden højrefløjen vandt valget i Italien. Er det ”sikkerheden” de lovede?\nNatten til første maj blev den 19-årige Nicola Tommasoli sparket til døde af en gruppe fodboldhooligans og nynazister i Verona. Veronas borgmester, Flavio Tossi fra Lega Nord, var hurtigt ude og nedtone hændelsen. Han opfordrede venstrefløjen til ikke at politisere emnet og sagde at det blot var et enkelt tilfælde. Men hvordan kan man undgå at se den sammenhæng mishandlen fandt sted i?\nVerona er en af de byer der er blevet hårdest ramt af fascistisk vold, med dusinvis grove nyfascistiske angreb de seneste år. På fodboldslægterne har fascister kunnet agere frit blandt Veronas fangruppe Hellas og bruge fascistiske symboler uden reaktioner. I stedet for at modarbejde disse bevægelser har borgmester Tossi sørget for at holde god kontakt til dem, og i stedet forsøgt at nedtone Veronas antifascistiske historie. Som kommunens repræsentant i komiteen for den historiske partisanmodstand der befriede Verona, udpegede borgmesteren Andrea Miglioranzi fra Fiamma Tricolore, der spiller i nazi-bandet Gesta Bellica og har en fortid i den voldelige nyfascistiske gruppe Veneto Front Skinhead.\nDen 25. april, på befrielsedagen, modarbejdede Tossi komiteens traditionelle antifascistiske mindeshøjtidlighed og forhindrede en demonstration med 5.000 migranter, der protesterede mod hetzen imod dem, i at komme ind på byens store torv, Piazza Bra. Netop Piazza Bra er blevet symbol for Tossis politik mod migranterne i byen. Borgmesteren har indført speciallove der, for at få gadesælgere, der oftest har indvandrerbaggrund, væk fra torvet, der er byens store seværdighed, hvor den antikke romerske arene ligger.\nFlavio Tossi var en af de politikere der satte ”sikkerhed” højest på dagsordenen. For at gøre byen ”sikrere” har Tossi opfordret frivillige organisationer til at hjælpe til med at patruljere i byen, og danne borgerværn, såkaldte ”ronde”.\n”Man må erkende at der eksisterer en speciel kulturel, social og politisk model i Verona. Det er ikke et samfundsklima der er opstået ud af ingenting, det kommer af de højrekrafter der styrer byen og regionen Veneto generelt. Det indebærer at man understøtter visse budskaber gennem borgerværn og patruljeringer, sikkerheden som det eneste politiske emne og synet på at være egenrådige herrer over området. Men det er også en kultur mod alt der afviger, en søgning efter syndebukke, et hierarki som udpeger underlegne i ordets betydning”.\nDet siger Paolo Ferrero, tidligere minister for ”samfundssolidaritet” i Prodi-regeringen til avisen Il Manifesto. Ferraro, der er udpeget som ny mulig leder af Partito Rifondazione Communista, påpeger Lega Nord-ideologien om at se sine kommuner som fort, der skal beskyttes mod indtrængere, understøtter en uro, der til sidst skaber barbarer på indersiden af fortet.\nUroen over fremtiden og det usikre arbejdsmarked i Italien har i den velbjergede venetoregion givet Lega Nord kraftig medvind, eftersom de har kunnet pege på syndebukke, nogle der kan peges ud som ansvarlige for problemerne og derefter marginaliseres. I diskursen om sikkerhed handler svarene altid om hvem der er en trussel mod sikkerheden, hvem der bryder med normaliteten og skal udstødes for at skabe tryghed.\nDet er ikke bare i Verona at Lega Nord satser på borgerværn og mobiliseringer i civilsamfundet. Allianza Nazional og Lega er i gang med at indføre værnene i flere byer i Venetoregionen. I Padova driver begge partier parallelt aftenpatruljeringer “mod kriminalitet” i centrum, en navneindsamling for at modvirke opførelsen af en moske som de mener vil “tiltrække kriminalitet”. Hetz-stemningen og de populistiske udspil mod muslimer og moskeplaner har skabt stor uro blandt muslimer i byen.\nUdover muslimer, så er gruppen der rammes hårdest, romaer. Natten mellem 14. og 15. maj angreb en stor folkemasse romalejren i Ponticello, Napoli. Pogromen var kulminationen på en uges angreb, hvor unge om natten kørte forbi og angreb skurvognene med jernrør og brandbomber. Angrebene startede på baggrund af et rygte om at en 16-årige pige fra roma-lejren havde forsøgt at kidnappe et barn. Ifølge flere aviser lå den lokale mafia, camora’en, bag angrebene.\nPoliti og brandvæsen blev natten til 15. maj tvunget til at evakuere 450 personer, deriblandt 40 børn og flytte dem til en hemlig plads, for at undgå flere overgreb. Hetzen mod romaer tog fart i efteråret, og udviklede sig til en moralpanik i Italien med råb på hårdere linie overfor romaerne, efter at en roma havde voldtaget og dræbt en kvinde i Rom. Prodi gennemførte hurtigt en undtagelseslov der gjorde det muligt at udvise migranter fra andre EU-lande, mindske de retslige muligheder for at anke udvisningerne og gøre det muligt at placere EU-borgere i flygtningelejre.\nMed Silvio Berlusconis valgsejr den 13. april og Gianni Alemanno, lederen af destra sociale indenfor Allianza Nazionale, som ny borgmester i Rom, er hetzen mod romaerne optrappet yderligere. I Milano er der blevet ansat en specialkommisær for at tage sig af “roma-spørgsmålet”, og i Rom er Alemanno gået ud med planer om at begynde at flytte de 85 “utilladte” lejre med romaer, og også udrense i de 28 godkendte lejre.\nHøjrefløjen i Rom diskuterer også at inddrage midlerne i de frivillige organisationer og kirker der organiserer uddannelse for de 2.000 børn der bor i lejrene. Diskussioner om romaers “kriminalitet” har fået en enormt central rolle i medierne det seneste halve år, og mængder af fordomme og fejlagtigheder cirkulerer. Romaer benævnes f.eks. konstant som rumænere i nyhederne. Der findes en opfattelse af, at alle romaer er nomader der vælger at bo i lejrene. Men mange af de nomadisk romaer har befundet sig i Italien i mange generationer og er italienske statsborgere. De der omtales som romaer er i stedet de romaer der flygtede fra borgerkrigen i Jugoslavien i halvfemserne, hvor lejrene var tænkt som midlertidige løsninger. Flere af lejrene består også af rumænere, albander og personer fra Kosovo, der sæsonarbejder i Italien, og derfor kun har permanente boliger, for derefter at vende tilbage til sine hjemlande.\nDe seneste har mange advaret mod, at italienske politikere spiller på, og udtrykker, racistiske fordomme mod romaer. Her i blandt svenskeren Thomas Hammarberg, kommisær for menneskerettigheder ved Europarådet, den spanske vice-premierminister Maria Teresa Fernandez de la Vega og den internationale antiracistiske NGO United.\nBerlusconi-regeringens første tiltag siden den tiltrådte efter valgsejren den 13. april har været at skærpe flygtningepolitiken yderligere. Et tiltag højrefløjen har forsøgt at gennemføre er, at gøre papir- og lovløse indvandring ulovlig i sig selv, hvilket vil stride mod FNs menneskerettighedskonvention. De fleste papir- og lovløse indvandrere i Italien er folk, der har mistet sin opholdstilladelse på grund af Bossi-Fini-lovene, der indebærer at migranter automatisk mister sin opholdstilladelse hvis de bliver arbejdsløse. Papirløse migranter kan nu placeres i flygtningefængsler i 18 måneder. Berlusconi har også diskuteret at undtage Italien fra Schengen-aftalen, for at kunne begrænse flygtningepolitiken, også for andre EU-borgere, og begrænse bevægelsesfriheden fra EU til Italien, et tiltag der primært er rettet mod de nye medlemslande fra det tidligere Østeuropa.\nOm morgenen den 15. maj, usmagligt nok morgenen efter pogromen mod roma-lejren i Napoli, gennemførtes en stort, koordineret indsats over hele Italien rettet mod “illegale” migranter og kriminalitet koblet til migranter. I 15 regioner gennemførte politiet razziaer på offentlige pladser, togstationer og lejre, checkede papirer og visiterede personer der befandt sig der. 383 personer blev anholdt, hvoraf 177 var mistænkt for tyveri, 111 for “illegal indvandring”, 92 for narkotika-salg og 3 for prostitution. 53 indvandrere blev udvist med det samme, og 65 blev sendt i flygtningefængsel. Aviserne beskrev politiaktionen som en “udrensningsaktion” og akionen blev motiveret og forsvaret af Allianza Nazionales leder, Bossi: “Folk kræver sikkerhed af os, og vi må give det til dem”.\nSamfundsklimaet er blevet enormt meget hårdere på kort tid i Italien. Sikkerhed som ideologi har hurtigt vist sig fra sin mest autoritære side: I begrebet sikkerhed ligger der implicit, at der findes en trussel; at nogle personer (læs: migranter) er skyldige i utrygheden, og truslen kan afværges med udlukkelse, marginalisering, patruljering og udrensninger. Politichikanen, politikernes udspil og lovskærpninger, den nazistiske gadevold, anti-roma lynchgrupperne og borgerværnene deler her samme ideologiske grund. Sådan begyndes en fascistisering af samfundet, lige for øjnene af os, hvor de universelle rettigheder ses bort fra og gøres betingede.\nArtikelserien er fra foråret 2008.\nTags:Berlusconi, Fascisme, Italien, Racisme


Vandreferie på Gendarmstien | Aktiv ferie for voksne\nFlot sønderjysk natur!\nGendarmstien i det sønderjyske grænseland er kystvandring i topklasse. I gendarmernes fodspor oplever vi den smukke og varierede natur og får et spændende indblik i landsdelens eventyrlige fortællinger og dramatiske historie. Vi bor dejligt på Hotel Sønderborg Strand, der er et perfekt udgangspunkt for vores vandreture.\nI år 2020 fejrede vi 100-året for Sønderjyllands genforening med Danmark. Måske så du DR-serien ”Grænseland” med Lars Mikkelsen? Her fortalte han om Sønderjyllands dramatiske historie, som fik betydning for hvor stort vores land er i dag, men også for, hvad det vil sige at være dansk. Vidste du, at bag det berømte og overdådige...\nI år 2020 fejrede vi 100-året for Sønderjyllands genforening med Danmark. Måske så du DR-serien ”Grænseland” med Lars Mikkelsen? Her fortalte han om Sønderjyllands dramatiske historie, som fik betydning for hvor stort vores land er i dag, men også for, hvad det vil sige at være dansk. Vidste du, at bag det berømte og overdådige sønderjyske kaffebord gemmer sig historien om den danske nationalkamp i Sønderjylland? Efter krigen i 1864, hvor landsdelen kom under tysk herredømme, mødtes sønderjyderne for at synge danske sange, og da tyskerne ikke ville give en spiritusbevilling, blev man i stedet enige om at samles over et veldækket kagebord.\nGendarmstien er en af Danmarks smukkeste vandreruter. Gendarmstien ligger langs Flensborg Fjord og strækker sig fra den dansk-tyske grænse fra Padborg til Als og videre via Sønderborg til Høruphav. Den 84 km lange vandresti er inddelt i fem forskellige etaper: Bjerg-, Tegl-, Krage- Strand- og Mølleetapen. Alle ruter bugter sig langs kysten og byder på et afvekslende landskab med smukke udsigter over fjorden. På strækningerne kan man oplever klinter, tunneldale, stenrev, skove, moser, bakker, slugter, gamle gravhøje, enge og pragtfulde strande. Undervejs spotter vi sjældne planter og dyr og hører nogle af de mange myter og sagn, der knytter sig til Gendarmstien. Gendarmkorpset har mere end 100 års historie, og vandrestien blev benyttet af de danske grænsevagter indtil 1950’erne. Vi sætter fantasien i gang og forestiller os, hvordan gendarmerne var på udkig langs kysten efter smuglere, der forsøgte at bringe varer ind i landet for at undgå betaling af told, som dengang var en vigtig indtægtskilde i Danmark.\nSammen med vores rejseleder følger vi de blå gendarmskilte på særlig udvalgte etaper, og i løbet af tre dage vandrer vi cirka 30 kilometer. Til tider kan landskabet være lidt kuperet, men vi tager det i et roligt tempo og nyder den flotte natur. På vandreturene medbringer vi madpakker fra hotellet, som vi hygger os med i det fri.\nVelkommen til Sønderjyllands natur og historie, der er nærværende overalt. Så bliver Danmark ikke dejligere!\nBrændstoftillæg · Afr. 29/5\n4 nætter i Sønderborg på Hotel Sønderborg Strand****\n3 x selvsmurte frokostmadpakker (2.-4. dag)\nVandringer på Gendarmstien\nBesøg i Gråsten slotshave, slotskirke og køkkenhave\nBesøg på Vibæk Vandmølle\nBesøg på Dybbøl Banke, inkl. entré\nHos Friluftsland er de eksperter i at vejlede om godt og passende udstyr til vandreferier. Når du køber en rejse hos Vitus Rejser får du altid 10% i rabat hos Friluftsland. Du kan læse mere under "Praktiske oplysninger".\n1. dag: Slotsbyen Gråsten\nFra Sjælland går turen i vores bekvemme 4-stjernede bus mod Sønderjylland. Sidst på formiddagen ankommer vi til den lille charmerende by Gråsten, hvor vi nyder synet af det smukke Gråsten Slot - den danske kongefamilies sommerresidens. Her skal vi besøge den imponerende slotshave, som er en engelsk inspireret landskabshave. Vi modtages af et væld af farver fra de mange blomsterbed i Dronning Ingrids blomsterhave. Hun havde en særlig stor interesse for blomster og var med i planlægningen af den skønne have helt frem til sin død i år 2000. På dette smukke hvidkaldede slot skrev H.C. Andersen i 1845 det verdensberømte eventyr om ”Den lille pige med svovlstikkerne”.\nDer er tid til at nyde den flotte udsigt over slotssøen og mod byen, inden vi ser slotskirken med den fint udsmykkede altertavle og de mange malerier. Vi besøger også Den Kongelige Køkkenhave, der blev indviet i 2020. Vi tager forbehold for lukning, da der ikke er offentlig adgang, når kongefamilien bor på slottet.\nEfter besøget i Gråsten kører vi til Sønderborg og vores dejlige hotel, hvor vi skal bo under hele opholdet i Sønderjylland. Vi bydes velkommen med frokost, og om aftenen hygger vi os med en dejlig middag.\nInkluderede måltider: Frokost & middag.\n2. dag: Vandretur på Tegletapen fra Kruså til Gråsten\nMed bus kører vi til Fakkelgaarden i Kruså, hvorfra vi starter dagens smukke vandretur langs Fjordvejen til Sønderhav med tid til at nyde den fantastiske udsigt til Okseøerne undervejs. Vi følger en sti ind gennem Kelstrup Skov, og videre ad Gendarmstien ned til vandet og langs kysten, hvor vi passerer spændende levn fra teglindustriens storhedstid. I mere end 1000 år hentede man det dyrebare ler op fra undergrunden, som blev brugt til bygning af huse, kirker og slotte.\nOveralt på ruten finder vi også spor fra istiden, der har dannet det afvekslende landskab. Måske er dagens højdepunkt vandringen gennem Munkemølleslugten med det fredede lyngareal? Er vi heldige finder vi sjældne orkidéer og smukke sommerfugle. En dejlig dag på Tegletapen, der på smukkeste vis snor sig gennem en svunden tid til områder, der engang summede af liv og aktivitet på teglværker og anløbsbroer, og hvor der engang blev skabt en fantastisk kunstnerkoloni.\nPå turen hygger vi os i naturen med vores madpakker, og kaffe og kage venter på hotellet, når vi er tilbage igen efter en flot vandretur. Også i aften nyder vi en dejlig middag i hotellets restaurant.\nVandring: Ca. 9 kilometer – 2,5 timer\nDagens etage bringer os gennem Munkemølleslugten med det fredede lyngareal.\n3. dag: Vandretur på Mølleetapen på Als fra Høruphav til Skovby\nAls hører til blandt de smukkeste områder i Danmark og er næsten som skabt til vandreture og derfor kendt som et lille paradis for naturelskere. Om morgenen kører vi til gendarmernes gamle vagthus på havnen i Høruphav på Als, hvorfra dagens vandring på Mølleetapen begynder.\nFra havnen går vi til Hørup, hvorfra vi nyder udsigten over havet til halvøen Kegnæs, inden vi vandrer langs kysten med levende hegn. Kig ud over havet, for normalt er der mulighed for at se forskellige hav- og vadefugle - og netop ved farvandet omkring Als kan vi være heldige at se marsvin, der er den eneste hvalart, som yngler i Danmark.\nGennem tiden har der været 10 vandmøller på Als, men de ni er bukket under for brande eller for de moderne tider, og i dag er der kun en enkelt tilbage – nemlig den velbevarede Vibæk Vandmølle, som vi besøger. Møllen ligger i et utroligt naturskønt og fredet område, idyllisk som det smukkeste postkort.\nVi slapper af i de skønne omgivelser, inden vi vandrer det sidste stykke til Skovby, hvorfra bussen kører os tilbage til hotellet til kaffe og kage. Senere hygger vi os med aftenens middag.\nPå vores vandreture følger vi skiltene med den blå gendarm.\n4. dag: Vandretur på Strandetapen fra Sønderborg til Høruphav\nDagen begynder med en hyggelig byvandring i charmerende by Sønderborg, den største i Sønderjylland. Vi nyder den idylliske havnefront med stemningsfulde caféer og restauranter, og har du lyst, bør du forkæle dig selv med byens populære gammeldags isvafler med jordbærsyltetøj. Vi ser Christian den X’s bro og fortsætter til Sønderborg Slot, som vi nyder udefra. Læg mærke til byens mange fine husfacader, Danmarks eneste bygget i jugendstil.\nLangs strande og gennem skovstier når vi Høruphav, hvor Gendarmstien slutter. I gamle dage troede man her, at hekse kunne forvandles til harer. En hare kunne derfor ikke skydes med hagl, men skulle skydes med sølvknapper. En dag blev en hare skudt i benet med en sølvknap, og næste dag var en gammel dame lam i det ene ben! Landsbyens beboere fik dermed beviset på, at det var en heks i hareforklædning!\nMed bus kører vi tilbage til vores hotel i Sønderborg, hvor vi om aftenen nyder en dejlig afslutningsmiddag.\nVandring: Ca. 11 kilometer – 4 timer\n5. dag: Dybbøl Banke og Dybbøl Mølle\nEfter morgenmaden besøger vi det historiske center Dybbøl Banke, hvor vi genoplever det fatale slag i 1864, som her på bedste vis er rekonstrueret. Vi går en lille tur omkring Dybbøl Mølle, nationalsymbolet for dansk tapperhed, inden vi først på eftermiddagen kører retur til København via Fyn og Sjælland.\nLidt nord for Christiansfeld holder vi en kort pause ved den gamle grænse ved Frederikshøj, hvor Kong Christian X stolt red på sin hvide hest den 10. juli 1920. En hændelse, der blev et ikonisk symbol for Genforeningen.\nDen ikoniske Dybbøl Mølle.


Fastelavn uden faste - jesusnet.dk\n23.02.2004 12:00 Alder: 18 yrs\nFastelavn har mistet sit kristne islæt, ligesom Julen bliver mindre og mindre kristen. Påsken er blevet en lang arbejdsferie, men folk ved heldigvis stadig, hvorfor vi fejrer påske – sådan stort set. Pinse er der ikke mange, der kender begrundelsen for. Kristi Himmelfartsdag ved folk, hvad går ud på, hvis de tænker lidt over dagens navn … Men gad vide hvor længe, det varer ved.\nVi er kristne her i landet, siger man. Men når det kommer til fastelavn, er der vist ikke mange, der tænker over, at fastelavnstraditionen hænger sammen med noget kristent.\nFasten forbereder os til Langfredag\nFastelavn kommer af det tyske ord Fastelabend – fasteaften. Fastelavn er festen, før fastetiden begynder. Tidligere var der tre grunde til at faste. Man skulle for det første gøre det samme som Jesus. I Bibelen fortælles der, at Helligånden førte Jesus ud i ørkenen, hvor han fastede i 40 dage og blev udsat for forskellige prøvelser. Derfor varer fasten i 40 dage. Fasten var for det andet en forberedelse til Langfredag – dagen hvor Jesus blev korsfæstet, og derfor begynder fasten 40 dage før Langfredag. For det tredje handler det om, at kirkens folk tidligere mente, at det var sundt at leve nøjsomt. Det var en synd at frådse. Og med 40 dages faste kunne man lære at leve et nøjsomt liv.\nMen inden man gik i gang med fasten, blev der festet og frådset. Det var det, fastelavn gik ud på. Og i middelalderen drak man rigelig med øl, og sexmoralen var ikke høj i de dage, fastelavnsfesten stod på.\nDet sidste har ikke meget med kristendom at gøre; at først skal man synde, og så skal man faste. Men måske kan vi alligevel lære noget af fastelavn – eller de 40 dage, der følger efter.\nSkal vi faste i dag?\nFastelavn er nu blevet børnenes fest med masker og tøndeslagning, og der er ingen tvivl om, at børnene synes, det er sjovt at klæde sig ud. Og når de står med raslebøssen ved døren og synger, ser de også mægtig søde ud. Jeg har egentlig ingenting imod fastelavn. Jeg synes ikke, vi skal afskaffe fastelavnsfesten. Men jeg kunne ønske mig, at den minder os om, at nu begynder fastetiden. Vi skal se frem mod påsken, tænke på de lidelser, Jesus gik igennem for vores skyld.\nVi behøver for min skyld ikke at genindføre mad-fasten, men jeg synes, at fastetiden kan give anledning til at tænke over, hvad det er, vi bruger vores tid og penge på. Frådser vi med vores penge og smider dem ud i alt muligt unødvendigt? Måske kan vi bruge vores penge bedre? Og hvad er det, vi bruger vores tid på? Måske skal vi i fastetiden se en halv times mindre fjernsyn om dagen og læse en halv time mere i Bibelen om dagen. Det kan også være andet, vi skal faste fra, og andet end Bibelen, vi skal bruge ekstra tid på. Ikke kun for Guds skyld, men også for vores egen.\n(Esajas kapitel 58 vers 6-7)\nLagt på nettet 23.02.2004\nHar kirken et politisk ansvar?\nFor indimellem kommer fasten


Hvem er omfattet af udbudsreglerne? Er din virksomhed eller organisation? Dansk Byggeri - en del af Dansk Industri - DI Byggeri\nDen 1. september 2021 er DI Byg og DI Dansk Byggeri blevet lagt sammen til branchefællesskabet DI Byggeri. Det betyder, at vi er gået i gang med at bygge om på hjemmesiden. Indtil vi er færdige, kan du opleve, at visse dele af hjemmesiden ikke ser helt rigtige ud. Oplever du problemer eller har spørgsmål, er du velkommen til at kontakte os.\nByggejura til erhverv\nHvem er omfattet af udbudsreglerne?\nNår det offentlige indgår kontrakter med private virksomheder på bygge- og anlægsområdet, skal udbudsreglerne overholdes.\nSe video om hvem der er omfattet af udbudsreglerne.\nVær opmærksom på, at tærskelværdierne i videoen var gældende for årene 2016-2018.\nDu kan se de gældende tærskelværdier her\nHar du spørgsmål, eller vil du vide mere, er du velkommen til at kontakte Erhvervsjura.\nDirekte 33 77 37 60\nGeoteknik på byggepladsen\nArbejder du med jord- og grundvandsforhold, er det godt at kende til faresignaler og faldgruber, når du skal planlægge dit projekt. Et kursus i geoteknik kan både spare dig for uforudsete udgifter og afbrydelser i din tidsplan.\nBliv bedre til at planlægge og styre projekteringsforløbet. Deltagelse i dette kursus giver dig som leder et dybere kendskab til projekteringsledelse, og til hvordan projekteringsprocesserne bliver optimale.\nKonflikthåndtering på byggepladsen\nKom på kursus og lær, hvordan du kan forebygge konflikter på byggepladsen og håndtere dem, hvis de alligevel opstår. Det er vigtigt for entreprisegennemføringen og indtjeningen, at I får dem løst på en…


Hotel Sorli Emocions**** - Charmerende ophold - Ophold\nHotel Sorli Emocions****\nCharmerende ophold - Hotel Sorli Emocions****\nDet moderne og komfortable Hotel Sorli Emocions er den ideelle base for at nyde en tiltrængt pause i fredelige og rolige omgivelser langt væk fra hverdagens gøremål. Beliggende mellem havet og bjergene har I rig mulighed for at tage på sightseeing i det smukke landskab. Se frem til nogle dejlige dage i naturen.\nPlacering af Hotel Sorli Emocions****\nAnbefalet ankomst: fra kl. 13.00 – Wi-fi – Kæledyr tilladt (mod betaling) – Parkering.\n25 km nordøst for Barcelona.


Nyheder - Landinspektørfirmaet Nørgaard\nLandinspektørfirmaet Nørgaard | Torvet 1 | 5750 Ringe | Tlf: 62 62 25 50 | Mail: info@fynsland.dk\ndin fynske landinspektør\nJob-opslag: Matrikulær sagsbehandler\nmo 21 oktober 2021 21 oktober 2021 job\nEn af vores medarbejdere går på efterløn, vi har derfor en stilling ledig som matrikulær sagsbehandler pr. 1. januar 2022.\nVi er Landinspektørfirmaet Nørgaard med 8 ansatte og har kontor på Torvet 1 i Ringe på Midtfyn. Steen Nørgaard er firmaets ejer, og vi har en rigtig god arbejdsplads med gode kunder og et godt sammenhold på kontoret. Vi har heldigvis meget at lave og har derfor brug for en matrikulær sagsbehandler, som kan se sig selv i jobbet her hos os. Vi arbejder tæt sammen med alle kolleger på kontoret, og her er plads til forskelligheder, som vi drager nytte af, når de mange forskelligartede arbejdsopgaver skal løses.\nStillingsbetegnelse: Matrikeltekniker / kort- og landmålingstekniker / matrikulær sagsbehandler\nØnsket startdato: 1. januar 2022\nUdarbejdelse af matrikulære sager fra a-å\nUdfærdigelse af deklarationer og tinglysning heraf.\nSkrive og tinglyse skøder\nKundekontakt fortrinsvis pr. telefon, herunder give tilbud på matrikulære sager.\nArbejdstid er kl.8.00 – 16.00 mandag – fredag. Mulighed for nedsat tid, hvis det ønskes.\nFaglige krav / kompetencer\nUddannet teknisk tegner/designer, kort-og landmålingstekniker el.lign.\nErfaring med matrikulær sagsbehandling hos landinspektør\nKendskab til LandCAD, MicroStation e.lign., MIA, ERPO, Tinglysning\nGod til at formulere dig på skrift og i tale\nPersonlige krav / kompetencer:\nPligtopfyldende, hjælpsom og positiv\nGlad for kage:-)\nKontaktinfo: Du er velkommen til at ringe til Landinspektør Steen Nørgaard eller matrikeltekniker Heidi Hammer for yderligere oplysninger om stillingen.\nAnsøgningsfrist: 23. november 2021, samtaler forventes afholdt fredag den 26. november 2021.\nAnsøgning sendes til hh@fynsland.dk\nSkatepark – Faaborg\nLandinspektørfirmaet Nørgaard 17 april 2018 19 februar 2019 Case\nOmbygningen af Forum Faaborg er i fuld gang. Og i den forbindelse har vi opmålt arealerne omkring den nye skatepark. Opmålingen skulle bruges til volumen beregning i forhold til asfalt-forbrug.\nSkateparken bygges af det tyske firma Anker Rampen.\nHvis du skal have noget opmålt, kan du læse mere ved at klikke her.\nLandinspektørfirmaet Nørgaard 01 marts 2018 08 maj 2018 Nyheder, Opmåling\nSå blev det forår! Desværre har naturen bare ikke opdaget det helt endnu, men heldigvis kan ordentlig påklædning redde det meste! Her er lidt blandede billede fra dagens opmåling, som bedst kan beskrives som vintermåling.\nOpmåling af vandkant\nVandring med kunden langs sti\nPanorama: Rødme Svinehaver\nmo 12 december 2017 24 september 2018 Opmåling, Panomara\nUdsigten ved Rødme Svinehaver\nSom landinspektør kan det være nødvendigt at danne sig et overblik over hvor man egentligt befinder sig. På ovenstående billede er Lars i fuld gang med at finde kirker og andre let genkendelige terrængenstande rundt om Rødme Svinehaver.\nHvis du vil læse mere om Rødme Svinehaver kan det gøres hos Svendborg Kommune ved at klikke her\nPå byggepladsen findes landsinspektøren ofte, i fuld gang med en bygningsafsætning. Hvis du skal bygge et nyt hus, kan du læse mere om ved at klikke her\nPanorama af en bygningsafsætning\nmo 17 november 2017 25 september 2018 Opmåling\nEn af de største fordele ved at være landinspektør er, at man kan få lov til at kombinere kontor med markarbejde, hvorved man oplever alle årstidernes skønheder.\nBilledet er taget under opmåling langs skovkant nær Ringe i den periode hvor træerne begynder at smide bladene for alvor\nFundamentsafsætning til sommerhus\nLandinspektørfirmaet Nørgaard 14 november 2017 02 april 2019 Case, Opmåling\nDette sommerhus har en speciel historie. Det er nemlig bygget på en grund i <gemt>by. Derefter er det transporteret med lastbil til <gemt>by hvor ejeren havde købt en ny grund.\nI den forbindelse bistod vi med afsætning af fundamentet.\nDel af plantegning\nLandinspektørfirmaet Nørgaard 14 november 2017 25 september 2018 Uncategorized\nPå ovenstående billede ses del af plantegning. Tegningen er lavet som del i tinglysning af en Bygning på fremmed grund, før matriklens udvidelse træder i kraft.\nLandinspektørfirmaet Nørgaard 14 november 2017 03 april 2018 Nyheder\nI november 2017 er vores hjemmeside blevet genlanceret.\nDer vil derfor i en overgang være tests af forskellige funktioner.\nVi er naturligvis til at kontakte via e-mail eller per telefon som altid\ninfo@fynsland.dk – 62 62 25 50\nHvis du har kommentarer til siden kan disse sendes til mo@fynsland.dk\nLandinspektørfirmaet Nørgaard 13 november 2017 18 januar 2019 Opmåling\nOpmåling kan medfører en række spændende situationer. Eksempelvis denne, hvor Steen udforsker det våde element i forbindelse med en opmåling. En dag hvor han næsten kunne kaldes for vandinspektør.\nDu kan læse mere om opmåling her eller om matrikulært arbejde her\nVores logo siden 1990. Landmålerstokken kendetegner vores virke, men den tekniske udvikling har snart gjort den overflødig.\nEr vores telefonnummer.\nTelefonen åben hverdage mellem klokken 8 og 16.\nAlt godt skal have en ende. Og vores matrikeltekni\nKældertid! #landinspektør #fynsland #fynsland_dk\nDen sidste dag på kontoret inden vi går på jule\nPå de dage hvor man er træt og sur, er det dælm\nVelkommen til jobbet som landmåler.. #fynsland #f\nNogle dage skal frokosten bare være ekstra god..\nKontoret lader op til landskampen… 🙂 #landinspe\nMandag på en tirsdag… 😫\nJulefreden er ved at sænke sig på kontoret. 🎄\nHold da helt op hvor blev den pæn! #nybil #peugeo\nMan er vel landinspektør når man næsten er mere\nEn landinspektør i fuld gang med at genansætte s\nOg så kan landinspektøren ikke forstå hans sko\nMan overvejer jo næsten at flytte..\nAltid godt at gulvtæppet afslører gerningsmanden\nLow-tech kontor på vej til afsætning af tilbygni\nDer arbejdes i sommervarmen 😎😁🌞 #landinsp\nDer er bare noget fantastisk over måledage! #fyns\nForberedelse til en måledag. #kaffe #stanley #lan\n© 2005-2022 - Fynsland.dk - Landinspektørfirmaet Nørgaard - Torvet 1 - 5750 Ringe - 62 62 25 50 - info@fynsland.dk


Persondatapolitik - New Nordic Style\nPERSONDATA HOS NEW NORDIC STYLE\nNår du tilmelder dig vores nyhedsbrev, så giver du accept til at modtag information fra New Nordic Style via e-mail, SMS, telefon og brev, så du kan holde dig opdateret med nyheder, tilbud og konkurrencer. Dine oplysninger videregives ikke til 3. part, og du kan til enhver tid afmelde dig denne service.\nNew Nordic Style’s generelle persondatapolitik\nDenne persondatapolitik er gældende for New Nordic Style I/S.\nNew Nordic Style tager din databeskyttelse alvorligt\nNew Nordic Style behandler persondata og har derfor vedtaget denne persondata- og privatlivsbeskyttelsespolitik, der fortæller dig, hvordan vi behandler dine data.\nNew Nordic Style anvender data om dig for at gøre vores service bedre og for at sikre kvalitet i vores service og tjenester samt i vores løbende kontakt med dig.\nNew Nordic Style behandler kun data om dig, der er relevante og tilstrækkelige i forhold til de formål, der er defineret ovenfor. Formålet er afgørende for, hvilken type data om dig, der er relevante for os. Det samme gælder omfanget af de persondata, vi bruger. Vi bruger fx ikke flere data, end dem, vi har brug for til det konkrete formål.\nNew Nordic Style indsamler, behandler og opbevarer kun de persondata, der er nødvendige i forhold til at opfylde vores fastsatte formål. Derudover kan det være bestemt ved lovgivning, hvilken type data, der er nødvendig at indsamle og opbevare for vores forretningsdrift.\nVi videregiver og overlader i nødvendigt og relevant omfang dine oplysninger til andre eksterne leverandører og samarbejdspartnere. I sådanne tilfælde vil behandlingen af dine persondata alene ske efter overholdelse af persondataforordningen og persondatabeskyttelseloven.\nVideregivelse og overladelse af personoplysninger mellem New Nordic Style og eksterne leverandører og samarbejdspartnere kan blandt andet ske med henblik på kundeoprettelse, fakturering, sagsadministration og andre administrative forhold samt i forbindelse med dit køb af produkter og forsendelse af disse direkte fra New Nordic Style’s leverandør eller direkte fra producenten.\nVideregivelse og overladelse af personoplysninger mellem New Nordic Style og eksterne leverandører og samarbejdspartnere kan også ske i forbindelse med din tilmelding til modtagelse af nyhedsbrev fra New Nordic Style. Her samarbejder New Nordic Style med Mail Chimp, som har base i USA.\nDu giver automatisk samtykke til, at vi må behandle dine persondata\nNår du handler hos New Nordic Style, giver du dit samtykke til, at vi må behandle dine persondata til de formål, der er beskrevet ovenfor.\nNew Nordic Style tager IT- og datasikkerheden alvorligt og har derfor vedtaget interne regler om informationssikkerhed, som indeholder instrukser og foranstaltninger, der beskytter dine persondata mod at blive tilintetgjort, gå tabt eller blive ændret, mod uautoriseret offentliggørelse, og mod at uvedkommende får adgang eller kendskab til dem.\nHenvendelser vedrørende denne persondatapolitik eller øvrige henvendelser omkring New Nordic Style’s behandling af dine persondata kan rettes til:\nTelefon: 60 75 83 94\nRETNINGSLINJER FOR BRUGEN AF NEWNORDICSTYLE.DK\nCVR-nr. 25 07 00 89\nTelefon 60 75 83 94\nRegistrering af persondata på newnordicstyle.dk\nNew Nordic Style registrerer persondata på newnordicstyle.dk, så vi kan yde vores kunder og andre besøgende den bedste service. Du skal være opmærksom på, at du accepterer vores persondatapolitik og brug af cookies, når du besøger disse sider. Nedenfor kan du læse om de oplysninger, vi indsamler, hvordan vi behandler oplysningerne, og hvem du kan kontakte, hvis du har spørgsmål eller kommentarer til vores retningslinjer.\nPå newnordicstyle.dk benytter vi cookies til at gøre din oplevelse bedre. En cookie er en lille stump data, der gemmes i din browser og kan læses af enten systemerne bag newnordicstyle.dk eller en af vores samarbejdspartnere. En cookie er ikke et program, der kører på din maskine, og en cookie er ikke en virus eller spyware. Du kan i de fleste browsere ændre på indstillingerne for hvilke cookies, der bliver sat på din computer. Generelt skal du være opmærksom på, at du som internetbruger efterlader dig elektroniske spor, og at det giver andre mulighed for at følge din færden på nettet.\nFor yderligere oplysninger omkring brugen af cookies henvises til New Nordic Style’s cookiepolitik, der ligeledes er tilgængelig på newnordicstyle.dk.\nOpbevaring af registretede persondata\nNew Nordic Style opbevarer de registrerede persondata så længe, det er nødvendigt for at kunne yde en god service over for besøgende på newnordicstyle.dk. Du har altid mulighed for at få indsigt i de persondata, vi har registreret om dig. Du kan gøre indsigelse mod enhver registrering i henhold til de gældende persondataretlige regler.\nAlle er velkomne til at besøge newnordicstyle.dk, men for at få det fulde udbytte af alle funktioner er det i en række situationer nødvendigt, at du identificerer dig. Du afgiver eksempelvis personhenførbare oplysninger i følgende tilfælde:\n• Nyhedsbreve: For at kunne modtage nyhedsbreve fra New Nordic Style er det nødvendigt, at du oplyser din e-mail-adresse – ellers kan vi ikke sende nyhedsbreve til dig.\n• Konkurrencer: Vi har ofte konkurrencer på newnordicstyle.dk, og vi indsamler i denne forbindelse typisk navn og e-mailadresse. Hvis denne information deles med andre virksomheder, vil det klart fremgå af konkurrencen. Det kan være en forudsætning for deltagelse, at du accepterer, at New Nordic Style eller andre må kontakte dig efterfølgende. Det vil tydeligt fremgå af konkurrencen. Deltagelse i konkurrencer og accept af særlige tilbud er altid frivillig.\nPå forskellig vis indsamler vi digitale oplysninger om dit besøg på newnordicstyle.dk. Ingen af disse oplysninger er det muligt at spore til dig som person, men alene til den computer, hvorfra du har opnået adgang.


5. apr. | Indrykket af Minuba\nDe danske installationsvirksomheder har i mange år anvendt analoge værktøjer i virksomhedens drift: håndkraft, god hukommelse, papirsedler og Excel-ark. Det har fungeret for mange, men øger desværre også mulighederne for fejl, forglemmelser og langsom eller ingen fakturering – og det forbedrer ikke mesters muligheder for at få optimeret forretningen og indtjeningen. Der er derfor et stort uudnyttet produktivitetspotentiale, som kan realiseres gennem IT-understøttelse.\nHvordan leder du din virksomhed?\nDu kender sikkert virksomheder, hvor der er travlt: Ordrerne vælter ind, men overblikket er gået tabt og medarbejderne halser rundt for at nå det hele. Mester beslutter ikke selv, hvornår og hvordan der skal arbejdes. Det koster penge! Og det stresser både mester og medarbejdere!\nAt være en god installatør handler ikke kun om at kunne udføre et fagligt, godt og solidt stykke håndværk. Det handler også om god planlægning og overblik.\nDårlig planlægning er den sikre vej til færre penge i kassen.\nVed at arbejde struktureret løser du opgaverne på væsentligt kortere tid. Det forbedrer indtjeningen og giver langt mindre stress. Med en realistisk tidsplan, god planlægning og et solidt indblik i projektets økonomi har du nøglen til succes.\nDet væsentlige er, at du selv beslutter hvornår og hvordan du vil arbejde. Det gør du når du arbejder struktureret. Uden struktur er det andre der beslutter hvordan, hvornår og hvor man arbejder, og det er nu engang sjovere selv at planlægge og styre arbejdet.\nDigitale værktøjer hjælper den moderne installatør med driften af hans forretning.\nDer findes allerede brugbare og effektive digitale værktøjer til at håndtere alle processer - lige fra tilbud, fakturering og kvalitetssikring til virksomhedens kundeaftaler og serviceaftaler. De fleste enkeltprocesser, f.eks. sagsstyring, timeregistrering og økonomistyringsprogrammer. Men installatøren kan kræve mere end dette.\nDe digitale værktøjer skal være lette at gå til, samt nemme at forstå og anvende uden en meget omfattende oplæring. Brugervenligheden burde være en selvfølge, men er det langt fra altid. I de mest avancerede systemer, er der nu indarbejdet talegenkendelse og mulighed for billeddokumentation. Det gør ikke bare arbejdet nemmere for installatøren, det gør det også lettere for kunderne at følge med i arbejdet.\nDe digitale værktøjer skal kunne snakke på tværs og genbruge data. De helt store gevinster kommer, når de forskellige programmer kan kommunikere på tværs, således at der bliver skabt et sammenhængende og effektivt flow i virksomhedens drift, hvor data nemt kan genbruges uden nye indtastninger. Det sikrer installatøren en mulighed for at genbruge data i nye sammenhænge, herunder f.eks. at udarbejde de nødvendige kvalitetssikringsdokumenter. Men det avancerede IT-system giver også mulighed for at danne de nødvendige rapporter over virksomhedens dækningsgrad og andre nøgletal, som lederne ofte efterspørger. Det letter arbejdet, når man skal rapportere til banken, revisoren eller bestyrelsen.\nVirksomhedens digitale værktøjer skal selvfølgelig også kunne administrere serviceaftaler. Med serviceaftaler har den moderne installatør mulighed for at planlægge arbejdet til de stille perioder. Serviceaftaler kan også være en måde for mester at fastholde sine kunder.\nMed serviceaftaler har installatøren desuden mulighed for at forebygge klager over vedligeholdelse. Ved at oprette og styre virksomhedens serviceaftaler i det online sagsstyrings-system opnår virksomheden både overblik og den effektivitet, der giver tilfredse og trygge kunder – og dermed i sidste ende en bedre forretning.\nDen danske softwarevirksomhed Minuba er helt fremme i skoene på alle disse områder. Minubas online sagsstyrings-system er en glimrende hjælp til de mestre, der vil drive en professionel og profitabel forretning. Her kan den moderne installatør hurtigt få det nødvendige ledelsesmæssige overblik over driften af virksomheden, herunder bl.a. hvad der kan faktureres, og hvordan arbejdstiden bruges. Mester får dermed mulighed for med det samme at se, hvilke opgaver han tjener penge på, så han ved, hvordan han bedst optimerer sin forretning.\nAdm. direktør Casper Hassø Nielsen udtaler bl.a.: ”Vi har i de senere år oplevet en stigende interesse fra virksomheder, som har fået kendskab til Minuba og programmets mange muligheder. De mangler et digitalt system, som kan give dem overblik som leder, og nemt kan anvendes af deres medarbejdere i marken.”\nIt-værktøjer er vejen frem\nDer er ingen tvivl om, at de digitale løsninger generelt kan spare både tid og penge i forbindelse med timeregistrering, fakturering og sagsstyring. Men det er selvfølgelig vigtigt at vælge det rigtige system med de gode, enkle og sammenhængende løsninger for at realisere det fulde potentiale i digitaliseringen. Virksomheder som i dag anvender IT-systemer til driften af deres virksomhed, oplever en halvering af den tid, der skal bruges på at udarbejde disse dokumenter. Værdifuld tid som f.eks. kan bruges til at udvikle virksomheden yderligere.\nDen moderne installatør kender sin forretning, sine kunder og deres behov.\nDet er Minubas mål at hjælpe ham med drive en professionel og profitabel virksomhed uden spildtid, manglende fakturering, manglende timeregistrering mv. Minuba giver ham det nødvendige overblik, og skaber grundlaget for at effektivisere driften, forbedre likviditeten og øge profitten.\nFakta om Minuba:\nMed Minuba får din virksomhed en integreret løsning til online sagsstyring.\nDu får overblik over virksomhedens opgaver og aktiviteter, hvad der kan faktureres, og hvordan arbejdstiden bruges. Du får også et overblik over hvilke varer, omkostninger og ydelser, der bruges på arbejdsopgaverne.\nMinuba online sagsstyring giver bedre overblik, effektiv drift, forbedret likviditet og øget profit i virksomheden. Med integration af hele arbejdsprocessen – fra første kundekontakt til sidste faktura.\nØnsker du, at høre mere om hvordan du kan effektivisere driften af din virksomhed?\nSå kom forbi Minubas stand C-4033 og hør mere om hvordan du kan få overblik, bruge dine ressourcer effektivt og spare tid med Minuba.\nFreja sætter flyveplads til salg\nKvinderåd: Grov tone afskrækker begge køn\nVinteren driller byggeriet\nDEAS bliver bygherrerådgiver til ny Odense-bydel\nStark fylder hylderne op på byggepladsen\nGrønne haver med vigtig funktion\nArkitektur Nyt Hospital Hvidovre tænker grønne haver ind for at mindske medicinforbrug og lindre patienternes sygdomsforløb.\nArkitektur C.F. Møller er på skandinavisk eventyr\nStuderende ser muligheder i ghettoen\nByggeri Hvad kan arkitekter lære af Gellerup på godt og ondt? Det var udfordringen, da et hold arkitektstuderende besøgte udskældt bydel.\nByggeri A. Enggaard vinder nybyggeriet af Arkitektskolen Aarhus\nByggeri Regeringens klimastrategi og vild naturtrend øger efterspørgsel på grønne tage.\nErhverv 600 nye ansatte i byggeriet


2 maskotter en kok og en mexicansk - Vores Skære L (175-180CM)\n2 maskotter en kok og en mexicansk\nSmukke, sjÃ¦ldne, originale og farverige, disse maskotter fra en italiensk kok og en mexicansk vil sÃ¦tte stemningen overalt. Den ene med en stor sombrero og den anden med en kokkehue og en stor overskÃ¦g. Du vil helt sikkert blive bemÃ¦rket. Til temaaftener, til en restaurant eller fester af enhver art vil disse kostumer vÃ¦re perfekte. Tilpas dem, som du Ã¸nsker ..\nMaskokok med en smuk overskæg.\nVi prÃ¦senterer dig en kok-maskot med en smuk overskÃ¦g! Meget autentisk og venlig, vores kok...\nSjov snemand maskot med en grøn...\nVi prÃ¦senterer dig for vores sjove snemandmaskot med en grÃ¸n frynser! Med sit outfit og sit...\nPlump brun snemand maskot med...\nHvilken smuk fyldig brun mand maskot med fuchsia overalls! Sjovt i hendes outfit! Og han...\nMascot dreng, ung mand med...\nBearded mand maskot med briller


09 juni 2022 Mathias Nielsen\nEr det blevet tid til at finde en ny bolig? Læs med her om, hvad du skal overveje, når det er blevet tid til at finde en ny bolig.\nVi går alle sammen gennem forskellige faser af livet, og de forskellige faser har forskellige kendetegn. Oftest vil ting som økonomi, relationer og personlige værdier ændre sig livet igennem. De ting, som du drømmer om, når du er teenager, er ikke nødvendigvis de samme som dem, du drømmer om, når du er i 50’erne.\nNår vi tager dette i betragtning, så er det kun naturligt at konkludere, at vores boligbehov og -ønsker også ændrer sig livet igennem. Der er stor forskel på, hvad du har brug for af plads, faciliteter og beliggenhed, hvis du er ung og single, og hvis du er en familie på fem. Mange børnefamilier vælger eksempelvis at flytte ud af byen i hus, hvor de kan have fred og ro og en have, hvor børnene kan lege. Det kan også være, at du er karrierefokuseret og skal have en lejlighed i byen, hvor convenience er nøgleordet.\nHeldigvis bor vi i et land, hvor de fleste selv kan vælge, hvor og hvordan de vil bo – i hvert fald inden for rimelighedens grænser. Du er ikke stavnsbundet til din hjemegn på samme måde, som man var i gamle dage eller som man kan være i lande, hvor der ikke er penge og social mobilitet til at rykke derhen, hvor ens drømme er.\nNår du nu selv skal ud og finde en bolig, så er der flere forskellige steder du kan kigge. Der er hjemmesider, bureauer og mæglere, der kan hjælpe dig på rette spor i forhold til at finde netop din drømmebolig. Om du skal finde en ungdomsbolig i Jammerbugt eller en liebhavervilla på Strandvejen, så kan du få hjælp fra professionelle. Held og lykke.\nEr det blevet tid til at finde en ny bolig? Læs med her om, hvad du skal overveje, når det er blevet tid til at finde en ny bolig. Vi går alle sammen gennem forskellige faser af livet, og de forskellige faser har forskellige kendetegn. Oftest vil tin [...]